Perućica: Svi navodi u saopštenju Danice Nikolić netačni – Portal Luca\nPerućica: Svi navodi u saopštenju Danice Nikolić netačni\nPojedinci i dalje uzaludno pokušavaju da napadnu predsjednika Opštine Nikšić Marka Kovačevića i da smanje značaj pomoći koju nam država Srbija pruža, saopštio je u reagovanju Marko Perućica, rukovodilac Službe za saradnju, poslove predsjednika i informisanje Opštine Nikšić.\nOn je poručio da su netačni navodi ćerke Vitomira Nikolića, Danice Nikolić.\n– Najprije gospođo Nikolić, Vaše navode će demantovati svaki građanin Nikšića jer zvanični sajt Opštine ima sve neophodne informacije uključujući i mejl predsjednika Opštine na koji nam svakodnevno pristiže veliki broj zahtjeva građana.\nIako najavljujete tužbe, treba najprije da pažljivo pročitate šta piše i šta je rečeno na pres konferenciji. Predsjednik Opštine Nikšić Marko Kovačević na pres konferenciji nije spomenuo ulaganja u šetalište koje nosi ime Vašeg oca Vitomira Vita Nikolića.\nOčito ste načuli ili pročitali drugačije… U brojne projekte koji su planirani za narednu godinu predsjednik Kovačević je naveo i rekonstrukciju ulice Živka Nikolića, a ne šetališta koje nosi ime po Vašem ocu.\nSvi navodi u Vašem saopštenju su netačni i očito su samo pokazatelj da nažalost nijeste sa pažnjom ispratili pres konferenciju predsjednika Kovačevića – navodi se u reagovanju Perućice.


Stejt department zapretio novim sankcijama „Severnom toku 2“ - 23.02.2021, Sputnik Srbija\nIzveštaj Stejt departmenta američkom Kongresu o gasovodu „Severni tok 2“ i naknadne sankcije ne predstavljaju kraj priče, mogle bi uslediti nove mere, izjavio... 23.02.2021, Sputnik Srbija\nsvet, vesti, gasovod, sad\n„To što smo podneli u petak još nije kraj priče“, rekao je Prajs na brifingu.\n„Ako budu potrebne dodatne mere u oblasti politike kako bi se ispunili zahtevi zakonodavaca i udovoljili naši interesi, nećemo oklevati da ih preduzmemo“, dodao je on.\nStejt department je prošle nedelje predstavio Kongresu izveštaj o merama za suprotstavljanje gasovodu. Kao rezultat izveštaja, američke vlasti dodale su brod za postavljanje cevi „Fortuna“ i njenog vlasnika kompaniju „KVT-RUS“ na listu sankcija prema evropskom zakonu o energetskoj sigurnosti, ali i brod i kompanija već su se nalazili na sankcionom spisku pod drugim zakonom – o suprotstavljanju protivnicima Amerike putem sankcija. To je omogućilo brojnim članovima Kongresa da kritikuju Stejt department zbog nedovoljnih, prema njihovom mišljenju, koraka protiv izgradnje gasovoda.\n23 Februar 2021, 17:46\nStejt department: SAD će pratiti organizacije uključene u izgradnju „Severnog toka 2“


Galerija SANU: Izložba o Teslinim danima u Gracu - MediaSfera\nGalerija SANU: Izložba o Teslinim danima u Gracu\nIzložba „Nikola Tesla i Visoka tehnička škola u Gracu“, u organizaciji Austrijskog kulturnog foruma, biće otvorena u utorak, 6. jula, u 18 časova, u Galeriji nauke i tehnike SANU , saopšteno je iz ove institucije.\nIzložba je posvećena godinama u Gracu genijalnog pronalazača Nikole Tesle i proteže se od njegovih studentskih dana do Teslinih tragova u sadašnjosti. Posebno se bavi Teslinim odnosom sa Visokom tehničkom školom u Gracu, u to vreme poznatom kao k.k. Technische Hochschule (Carska i kraljevska Visoka tehnička škola), gde je studirao od 1875. do 1878. godine i na kojoj je za svoja dostignuća dobio počasni doktorat 1937. godine.\nPored najvažnijih prekretnica u Teslinom životu i njegovih tehničkih dostignuća, izložba takođe naglašava kako su Tesline ideje imale uticaja na nauku i industriju, razvoj njegove obrazovne institucije u Gracu, danas Univerzalnog muzeja Joaneum, i kako se njegovo nasleđe odrazilo na Tehnički univerzitet u Gracu.\nNa otvaranju će govoriti Njegova Ekselencija gospodin Nikolaus Luteroti, ambasador Austrije u Beogradu, dr Adrijan Fajks, direktor Austrijskog kulturnog foruma, i akademik Zoran Petrović, upravnik Galerije nauke i tehnike SANU.\nZa 9. jul od 18 časova u Galeriji nauke i tehnike SANU, povodom obeležavanja dana rođenja Nikole Tesle, biće organizovan okrugli sto „Od talentovanog dečaka sa Balkana do genija planetarnih razmera“, na kome će učestvovati akademik Dejan Popović, dopisni član SANU Slobodan Vukosavić i savetnica u Muzeju nauke i tehnike u Beogradu Zorica Civrić Flores, dodaje se u saopštenju Srpske akademije nauka i umetnosti.\nTagoviGalerija nauke i tehnike SANU Grac izlozba Nikola Tesla\nX-WATERS BELGRADE Svetska plivačka franšiza u septembru na Adi Ciganliji


Vesti online / Sport / Fudbal / Sloboda pobedila Radnički u Kragujevcu\nTrijumf Užičana u Kragujevcu\nSloboda je do pobede došla golovima Predraga Ranđelovića u 21. minutu i Darija Purića u 50.\nUžičani su do prvog gola došli nakon odlične duge lopte Bojana Beljića, koji je pronašao Tijaga Galvau, a on je centaršutem sa desne strane potom uposlio Ranđelovića koji je lako savladao Marka Kneževića.\nU 50. minutu Purić je imao lak posao da dovede svoj tim do drugog gola, pošto ga je Galvao ponovo uposlio loptom u prazan prostor. čime je ostavio veznog fudbalera Slobode samog pred golmanom Kneževićem.\nSloboda će u narednom kolu dočekati Crvenu zvezdu koja je sinoć trijumfovala na nad Partizanom 3:2, dok će Radnički gostovati Vojvodini u Novom Sadu.\nUžičani nakon kompletnog 13. kola zauzimaju sedmo mesto u prvenstvu sa 20 bodova, dok je Radnički 14. sa 11 bodova.\nRadnički 1923 - Sloboda 0:2 (0:1)\n(Ranđelović 21', Purić 50')\n1. Partizan 13 11 0 2 39:10 33\n2. Crvena zvezda 13 9 1 3 29:18 28\n3. Vojvodina 13 6 6 1 10:7 24\n4. Jagodina 13 7 2 4 13:10 23\n5. Spartak 13 6 3 4 19:13 21\n6. Rad 13 6 3 4 15:10 21\n7. Sloboda 12 5 5 3 17:18 20\n8. Javor 13 5 2 6 18:13 17\n9. Novi Pazar 13 3 6 4 17:16 15\n10. OFK Beograd 13 4 3 6 16:16 15\n11. Donji Srem 13 4 3 6 11:15 15\n12. BSK Borča 13 4 2 7 14:30 14\n13. Radnički Niš 13 3 4 6 13:24 13\n14. Radnički 1923 13 2 5 6 11:20 11\n15. Smederevo 13 1 5 7 6:19 8\n16. Hajduk 13 1 4 8 9:18 7\nFUDBAL FSS: Sudije pravile niz grešaka, više nego prošlih sezona!\nFUDBAL Novi Pazar: Navodi Slobode nisu istina!


Odložena sednica za izbor Pućdemona\nPredsednik katalonskog parlamenta Rožer Torent je danas odložio sednicu na kojoj se očekivalo da doskorašnji lider Karles Pućdemon, trenutno u egzilu, dobije mandat da sastavi novu vladu.\nŠpanski Ustavni sud je odlučio da bi Pućdemon, za čije hapšenje u Španiji postoji nalog, morao da se vrati iz Belgije i traži dozvolu suda da prisustvuje sednici.\nTorent je izjavio da će sazvati sednicu kada španske vlasti budu garantovale da se "neće mešati" u izbor Pućdemona.\nPućdemon je u centru istrage o deklaraciji nezavisnosti Katalonije, usvojene oktobra prošle godine.\nU Kataloniji je 1. oktobra 2017, održan referendum o nezavisnosti uprkos protivljenju vlasti u Madridu, a potom je katalonski parlament 27. oktobra proglasio nezavisnost. Vlada španskog premijera Marijana Rahoja suspendovala je potom autonomiju Katalonije, smenila njenu vladu, raspustila parlament i uvela direktnu upravu Madrida u tom regionu.


EU: Uskoro ukidanje zimskog računanja vremena - Umnjak\nFoto: Ilustracija Makfaks\nEvropska unija saopštila je danas da će predložiti ukidanje letnjeg i zimskog računanja vremena, odnosno pomeranje časovnika u martu i oktobru, posle ankete u kojoj se većina Evropljana usprotivila postojećem sistemu.\nPredsednik Evropske komisije Žan-Klod Junker rekao je da milioni ljudi veruju da letnje vreme treba da važi cele godine i dodao da će tako i biti, prenosi Bi-Bi-Si (BBC).\nDa bi predlog Komisije stupio na snagu, promenu moraju da podrže vlade svih 28 članica Unije i Evropski parlament.\nKomisija još nije iznela detalje u vezi s predlogom, a u jednom od nacrta navodi da je jedna od mogućnosti da svaka članica odluči koje vreme će primenjivati cele godine letnje ili zimsko.\nU javnoj anketi učestvovalo je 4,6 miliona građana EU, od kojih se 84 odsto založilo za ukidanje pomeranja časovnika.\nNajveći odziv građana bio je u Nemačkoj, gde je 3,79 odsto stanovnika učestvovalo u anketi, a zatim u Austriji 2,94 odsto.\nNajslabiji odziv od 0,02 odsto zabeležen je u Velikoj Britaniji, koja krajem marta treba da napusti EU.\nPročitano 324 puta\tPoslednji put izmenjeno petak, 31 avgust 2018 21:00\nJoš iz ove rubrike: « Narodna biblioteka čeka potvrdu da je bezbedna Demonstracije u Francuskoj: „Miriše na revoluciju!“ »


OPREZ: Euribor diže ratu za 50 evra\nPovedite računa da vas ne bi bolela glava kada se zadužujete da biste obezbedili krov nad glavom\nStefan Kuzmanović\t 13.06.2017. 16:36h 20:35h\nGrađani koji uzmu stambeni kredit zbog „nikad nižih kamata“ trebalo bi da znaju da se očekuje rast prosečne evropske kamatne stope, koja je na istorijskom minimumu\nGrađanin koji danas uzme kredit od 60.000 evra na 25 godina sa kamatom od 2,5 procenta mora da računa na to da će mu rata kredita, uz porast euribora za dva odsto, koliko se očekuje, porasti za 50 evra mesečno!\nOvakav razvoj događaja vrlo je izvestan s obzirom na to da je euribor (prosečna evropska kamatna stopa) na istorijskom minimumu i iznosi minus 0,25 odsto, pa se njegov rast očekuje u narednih godinu do dve.\n- Euribor je nizak zbog investicionog ciklusa Evropske centralne banke. Očekuje se rast euribora između jedan i dva odsto. Onome ko je uzeo 60.000 evra kredita sa kamatom 2,5 odsto na period od 25 godina, to bi povećalo kamatu na 4,5 odsto i u tom slučaju rata bi mu skočila sa 215 na 265 evra. Za 300 meseci u konačnoj otplati to izađe 15.000 evra više - kaže Dušan Uzelac, urednik portala Kamatica.\nI Dejan Gavrilović iz udruženja Efektiva upozorava građane da se ne zaleću i ne nasedaju na priče da su stambeni krediti u evrima nikad jeftiniji jer mogu upasti u zamku.\n- Stambeni krediti su dugoročnog karaktera, pa niko sa sigurnošću ne može da predvidi kretanje kursa evra, a još bitnije, ni kretanje euribora, koji je sastavni deo kamate. Euribor je sada na istorijskom minimumu, što kada se doda na neku prosečnu maržu od 3,5 odsto, čini kamatu od oko 3,2 procenta godišnje - kaže Gavrilović i dodaje da kada bi euribor bio pet odsto, kao pre nešto manje od 10 godina, to bi ratu kredita udvostručilo.\nGavrilović naglašava da bi država morala da natera banke da rade pod istim uslovima pod kojima rade u Evropi - da smanje namete i svoje marže i ukinu provizije, koje ovde naplaćuju, a u Evropi ne.\n- Na taj način bi se nekoliko desetina miliona evra zadržalo u Srbiji. Taj novac bi učestvovao u povećanju potrošnje, plaćanju računa, povećanju investicija iz domaćih prihoda, od čega bi korist imali svi građani Srbije. Ovako korist imaju samo banke, koje taj novac iznose iz zemlje, a na taj način raste standard građana EU, dok građani Srbije siromaše.\nProfesor Zoran Grubišić sa Beogradske bankarske akademije ističe da se ne treba previše plašiti skoka euribora zbog toga što bi eventualno povećanje euribora pratio pad bankarskih marži.\n- Ako euribor bude četiri odsto plus marža 2,5 odsto, niko ne bi mogao da uzme takav kredit, pa će banke morati da smanje svoje marže. Onda će korisnici starih kredita moći da ih zamene za nove - kaže Grubišić.\n300-500 dinara - izdavanje potvrda o stanju na računu, istoriji računa...\nod 100 dinara - proglašenje kartice nevažećom\n500-2.200 dinara - neopravdana reklamacija za kartice\n200-1.500 dinara - trošak blokade i zamene kartice\n200-300 dinara - zahtev za novi PIN\n220-790 dinara - slanje opomena\neuribor, rata, evro, kredit, stan


Iz „šteka“ u CZ: Američkom marincu pritvor do tri meseca - Sputnjik Srbija\n18:30 12.02.2018 Preuzmite kraći link\nZajedno sa njim uhapšena su i tri srpska državljana, N.V, N.P. i N.A, kojima je takođe određen pritvor do tri meseca.\nProtiv svih osumnjičenih u toku je istraga pred Višim javnim tužilaštvom u Beogradu zbog sumnje da su počinili krivično delo nedozvoljena proizvodnja, držanje, nošenje i i promet oružja i eksplozivnih materija, a N.A. se sumnjiči i za neovlašćeno držanje opojnih droga.\nSudija za prethodni postupak je 2. februara doneo rešenje kojim je odredio pritvor osumnjičenima do tri meseca, rekla je za Tanjug portparolka suda Bojana Stanković.\nPrema tom rešenju, sudija će po isteku svakih 30 dana preispitati da li i dalje stoje razlozi za pritvor i doneti rešenje o produženju ili ukidanju pritvora.\nPritvor im je određen zbog opasnosti od bekstva, postojanja osobitih okolnosti da bi mogli da ometaju istragu uticanjem na svedoke i da bi mogli da ponove krivično delo.\nHapšenje američkog marinca u Beogradu izazvalo je pažnju medija posle izjave ministra unutrašnjih poslova Nebojša Stefanović da je on uhapšen u štek-stanu u Beogradu i da je kod njega nađen pištolj CZ-99 sa izbrisanim brojem.\nMinistar nije iznosio druge detalje istrage.\nmarinac, foka, pritvor, Nebojša Stefanović, Srbija


Boris Tadić ispred Skupštine Srbije: Podsećamo na Tomu Nikolića na stiroporu, ko je ovo smislio, slomiću mu glavu (VIDEO)\n02.05.2020. 21:23 > 22:11\nProtest opozicije koji je pre dva dana održan ispred Doma Narodne skupštine, na svoj način je obeležio i bivši predsednik Srbije Boris Tadić, sada prvi čovek Socijaldemokratske stranke.\n"Podsećamo na Tomu Nikolića na stiroporu. Ko je ovo smislio, slomiću mu glavu. Polomiću mu sve kosti. U šta me uveo mamu mu... Sva sreća mogu još da bijem", rekao je u jednom trenutku Tadić okupljenima.\nOčigledno je da se Boris Tadić šalio, ali sa primetnom dozom cinizma. U svakom slučaju, snimak ispred Skupštine Srbije izazvao je pravu lavinu komentara na društvenim mrežama.\nPodsetimo, pre više od devet godina, u aprilu 2011. tadašnji lider Srpske napredne stranke Tomislav Nikolić je baš na mestu gde je sada bio Tadić, na ulazu ispred Doma Narodne skupštine, seo na stiropor i započeo štrajk glađu i žeđu sa zahtevom da se hitno raspišu izbori.\nTomislav Nikolić odvezen u bolnicu, odbija lekove, hranu i vodu\nNikolić: Nisam štrajkovao zbog datuma, nego zbog sebe\nSvoj zahtev Nikolić je tada uputio upravo - Borisu Tadiću.


Prioritetni infrastrukturni projekti iz IPA fondova\nISDACON • 22-02-2015 15:02:33\nPrioritetni projekti za finansiranje iz IPA fondova su železnička pruga na deonici Niš-Brestovac, intermodalni terminal u Batajnici, dalekovod za prenos električne energije Kragujevac-Kraljevo, kao i smanjenje štetnih emisija u termeoelektrani "Nikola Tesla B1".\nPrioritetni projekti su istaknuti nakon sastanka ministarke bez portfelja zadužene za evropske integracije i nacionalnog IPA koordinatora Jadranke Joksimović s predstavnicima Ministarstva građevinarstva, saobraćaja i infrastrukture, Ministarstva energetike i Grada Beograda, prenosi Tanjug. Na sastanku je bilo reči o projektima iz oblasti infrastrukture koje bi Srbija kandidovala Evropskoj komisiji za finsiranje iz IPA 2015. Na osnovu kriterijuma strateškog značaja za Srbiju u tim oblastima, kao i tehničke spremnosti za njihovo sprovođenje izdvojena su četiri prioritetna projekta, saopšteno je iz kabineta ministarke Joksimović. Na sastanku je dogovoreno da se intenzivira rad na finalizaciji tehničke dokumentacije i rešavanju imovinsko-pravnih odnosa kako bi projekti na vreme bili spremni za finansiranje. Srbiji je iz IPA 2015 namenjeno oko 200 miliona evra bespovratne pomoći iz koje će biti finsirani projekti iz oblasti energetike i saobraćaja, vladavine prava, reforme državne uprave i poljoprivrede.


Zelena oaza u srcu grada - Dipos nekretnine izdavanje Beograd\nZelena oaza u srcu grada\nod strane marko.stojkovic | avg 27, 2019 | Vesti\nNakon realizovanog projekta ulepšavanja ambijentalne celine Diplomatske kolonije na Dedinju koji je podrazumevao radove na rekonstrukciji ulica Diplomatske kolonije, Aleksandra Stamboliskog i Generala Save Grujića, zamenu ulične rasvete, kao i obeležavanje nepokretnosti, kojima društvo Dipos upravlja, postavljanjem svetlećih samostojećih totema, Društvo je pristupilo radovima na ulepšavanju zelenih površina Diplomatske kolonije na Dedinju.\nJoš od svoje izgradnje, davne 1961. godine, Diplomatska kolonija na Dedinju je oduvek predstavljala posebnu ambijentalnu celinu grada.\nUnapređenje njenog izgleda i održavanje na visokom nivou prestavlja za Društvo kako zadovoljstvo tako i izazov.\nTokom proteklog perioda, Društvo je predanim radom dodatno unapredilo vizuelni izgled Diplomatske kolonije na Dedinju.\nVodeći računa o zaštiti životne sredine, sačuvana su sva stabla Kolonije, na mestu gde se nekada nalazio obični peščanik danas se nalazi prelepa fontana, izgrađene su nove moderne pešačke komunikacije dok su svi kolski putevi asfaltirani.\nCentralni deo Kolonije koji krasi park je opremljen novim klupama i mobilijarom koji boravak u njemu čini prijatnijim a dodatnu lepotu ovom ambijentu daju i kamene skulpture koje sa mnoštvom ukrasnih formi drveća i šiblja, upotpunjavaju izgled Kolonije.\nNa mestu gde su se nalazili livadski travnjaci, danas se nalaze uređena dvorišta nepokretnosti, kojima Društvo upravlja, a koja krase negovani travnjaci sa ugrađenim automatskim zalivnim sistemom.\nPored unapređenja vizuelnog izgleda Kolonije, uređeno je i dvorište upravne zgrade Društva. Izrađena je nova pešačka staza kao i poseban deo za predah tokom letnjih meseci. Glavni prilaz objektu je oplemenjen veštačkim potokom koji se završava ribnjakom sa ukrasnim ribicama. Negovani travnjak u dvorištu ističe u prvi plan nesvakidašnju cvetnu vegetaciju.\nSadašnji izgled Kolonije je rezultat zalaganja stručnih službi Društva i napornog rada na održavanju ove zelene oaze u srcu grada.


Momak iz Begeča je pogocima glavom i nogom sa preko 20 metara šokirao Crvene, čime je šampion Srbije ostvario najveću pobedu u ovom veku.\nIpak, kod prvog gola novog heroja Zvezde i ljubimca "delija", dogodilo se nešto što je lako moglo da promeni čitavu situaciju, neposredno pre nego što je Pavkov utrčao između Van Dajka i Matipa i zakucao loptu iza leđa Alisona Bekera.\nNakon što je El Fardu Ben uputio opasan udarac u okvir gola protivnika, a golman Crvenih odbio to u korner, desila se konfuzna situacija prilikom trkanja za loptu između Arnolda i Srnića.\nJedan od dvojice linijskih arbitara, pomoćnika glavnom Antoniju Mateu Lahozu, signalizirao je gol aut na opšte nezadovoljstvo domaćih fudbalera i publike koja je videla da je bek Liverpula bio bliži lopti, a Srnić je nije ni dirao.\nNakon korekcije Lahoza da je u pitanju ipak udarac iz ugla, Marko Marin je uzeo loptu i spremio se na centaršut...\nLinijski sudija koji je najpre pokazao na gol aut, a glavni arbitar ga ispravio\nA, onda... Da, Milan Pavkov!


Predsedništvo Srpskog pokreta Dveri jednoglasno je donelo odluku da Dveri ne učestvuju na nastupajućim izborima na proleće sledeće godine jer smatraju da se za poslednjih devet meseci ništa nije promenilo po pitanju osnovnih uslova za slobodu medija i fer i poštene izbore.\n„Izbori o kojima govori vlast nisu izbori već neslobodno glasanje obmanutih i prisiljenih građana Srbije od strane vlasti, i to u medijskom mraku koji traje poslednjih osam godina. Mi samo tražimo poštovanje zakona i osnovnih demokratskih standarda o objektivnom javnom informisanju u okviru koga se može čuti druga strana i drugačije mišljenje od onog koje iznosi vlast, dok kada su izbori u pitanju svi izborni učesnici moraju imati ravnopravan tretman, što u Srbiji odavno nije slučaj. Neučestvovanje na lažnim izborima je izraz našeg neslaganja da živimo u nenormalnom političkom poretku i način borbe da do pravih i poštenih izbora dođe. Srpski pokret Dveri pruža punu podršku nastavku daljih protesta protiv vlasti u Beogradu i širom Srbije", navodi se u saopštenju Dveri.\nSpisak dosadašnjih komentara za članak "Srpski pokret Dveri doneo odluku da bojkotuje izbore".\nSpisak dosadašnjih komentara za članak "Srpski pokret Dveri doneo odluku da bojkotuje izbore". Podelite vaše mišljenje sa nama. Pošaljite komentar klikom na dugme - napišite komentar.


O nama - Turistička organizacija opštine Pale\nTuristička organizacija opštine Pale osnovana je 2019. godine radi obavljanja poslova promocije, podsticanja i razvijanja postojećeg i novog turističkog proizvoda, te razvijanja svijesti o značaju turizma. Glavna misija naše organizacije jeste poboljšanje opštih uslova boravka turista, te pružanje informacija turistima na području opštine Pale. Sjedište Turističke organizacije je u centru Pala – Ulica 4. juni bb. Naša organizacija aktivno radi na podizanju kvaliteta turističkih i drugih komplementarnih usluga osmišljavajući cjelovitu turističku ponudu. Zahvaljujući svojim prirodnim karakteristikama i smještajnim kapacitetima opština Pale ima ogroman turistički potencijal čije podsticanje ima pozitivne efekte na cjelokupan privredni i društveni sistem, te pozitivne efekte na ekologiju i zaštitu životne sredine. Djelatnosti Turističke organizacije zasnivaju se na načelu ostvarivanja javnog interesa u oblasti turizma, čiji je osnovni cilj promocija turističkih potencijala opštine Pale.\nTo se, između ostalog, odnosi i na promociju izvornih vrijednosti Opštine kao što su tradicija, običaji, etnološko blago, te podsticanje i organizovanje aktivnosti usmjerenih na zaštitu i održavanje kulturno-istorijskih spomenika i drugih materijalnih dobara od interesa za turizam i njihovo uključivanje u turističku ponudu. Jedna od djelatnosti je i stvaranje pretpostavki za valorizaciju turističkih resursa Pala, te saradnja i koordinacija sa privrednim subjektima koji obavljaju turističku djelatnost i ostale djelatnosti koje su direktno ili indirektno povezane sa turizmom, a sve u cilju zajedničkog dogovaranja i sprovođenja politike razvoja turizma, te njegove promocije u okviru strategije razvoja opštine Pale.\nTakođe, u fokusu rada Turističke organizacije jeste promocija i organizovanje kulturnih, umjetničkih, sportskih i drugih manifestacija koje doprinose razvoju turističke ponude Pala. JU “TOOP” ima zavidnu saradnju sa udruženjima i nevladinim organizacijama iz oblasti turizma, kao i sa drugim turističkim organizacijama iz Republike Srpske i BiH. Kako bi imala što bolji uvid u rezultate svog rada Turistička organizacija obrađuje statističke podatke o broju i strukturi turista na području opštine Pale, te sprovodi ankete i druge vidove istraživanja u cilju utvrđivanja ocjene kvaliteta turističke ponude na teritoriji ove opštine. Naša organizacija prikuplja i obrađuje podatke za potrebe informisanja turista zbog čega, u smislu turističkih djelatnosti, predstavlja i svojevrstan informativni centar. Zahvaljući ozbiljnom i predanom radu Turistička organizacija aktivno učestvuje i u definisanju ciljeva i politike razvoja čitave opštine Pale.\nUlica 4. juni bb


31. Dokazi o japanskom korumpiranju zemalja širom sveta u korist kitolova\n32. Zaustavimo masovno i besmisleno ubijanje kitova i delfina!\n34. Predavanje Christiana Sailera na Pravnom fakultetu\n36. Testiranja koja ne uključuju životinje\n38. Vivisekcija (Eksperimenti na životinjama)\n39. Dr. Janez Drnovšek o vegetarijanstvu i pravima životinja\n... da su vegetarijanci, dakle i Vi, prokleti od crkve i da je crkva za njih predvidela večno prokletstvo? Zaista je dobro da oni koji tako govore ne odlučuju o tome ko ide, a ko ne ide u pakao. Međunarodni ...\n41. Otvoreno pismo ministrima Republike Srbije za poljoprivredu, vodoprivredu i šumarstvo Dr Ivani Dulić – Marković za nauku i zaštitu životne sredine Dr Aleksandru Popoviću\n... našim lovištima dobijamo sa inostranih carina i međunarodnih sudova? Ustupanje lovišta lovno turističkim agencijama i preduzećima kod nas donosi ogromne i nesagledive štete. Finansiranje saniranja tih ...\n42. Međunarodni Vegetarijanski piknik u Brežicama\n43. Međunarodni Vegetarijanski piknik u Brežicama\n44. Međunarodni Vegetarijanski piknik u Brežicama\n45. Međunarodni Vegetarijanski piknik u Brežicama\n46. Međunarodni Vegetarijanski piknik u Brežicama\n47. Međunarodni Vegetarijanski piknik u Brežicama\n48. Međunarodni Vegetarijanski piknik u Brežicama\n49. Međunarodni Vegetarijanski piknik u Brežicama\n50. Međunarodni Vegetarijanski piknik u Brežicama\n51. Međunarodni Vegetarijanski piknik u Brežicama\n52. Međunarodni Vegetarijanski piknik u Brežicama\n53. Međunarodni Vegetarijanski piknik u Brežicama\n54. Međunarodni Vegetarijanski piknik u Brežicama\n55. Međunarodni Vegetarijanski piknik u Brežicama\n56. Međunarodni Vegetarijanski piknik u Brežicama\n57. Međunarodni Vegetarijanski piknik u Brežicama\n58. Međunarodni Vegetarijanski piknik u Brežicama\n59. Međunarodni Vegetarijanski piknik u Brežicama\n60. Međunarodni Vegetarijanski piknik u Brežicama


Manjeti Mareli odustaje od Zastave? Kragujevac -- Italijanski proizvođač "Manjeti Mareli" je najverovatnije odustao od strateškog partnerstva sa “Zastava kamionima”, dok u "Iveku" još uvek razmišljaju.\nDirektor fabrike "Zastava kamioni" Đorđe Nestorović rekao je da je pod znakom pitanja primena Memoranduma o razumevanju koji je potpisan sa tim kompanijama i koji važi do kraja marta ove godine. "Očekujemo da će ovih dana ili nedelja u Ministarstvu ekonomije i regionalnog razvoja biti doneta odluka o statusu Memoranduma, da li će se sprovoditi ili ulazimo u novi krug traženja strateškog partnera", kazao je Nestorović.\nOn je naveo da je o takvoj mogućnosti bilo reči i u razgovoru sa ministrom ekonomije i regionalnog razvoja Mlađanom Dinkićem početkom ove godine. "Dinkić je tada rekao da je bolje da se ne žuri, nego da se pronađe kvalitetno rešenje i obezbedi partner za proizvodnju lakih komercijalnih vozila, iz stateških razloga da se program ne ugasi", rekao je Nestorović. Prema rečima Nestorovića, u fabrici se nadaju da će se naći odgovarajući partner, pa čak i ako to ne bude "čist kamiondžija", važno je da se zadrži kamionski program, dok ostalo može da bude posao i za automobilsku branšu. Dodao je da će se u međuvremenu u fabrici raditi kao da neće biti privatizacije i naveo da se proizvodnja održava prema mogućnostima i tražnji na tržištu. "Naši planovi su skromni, 360 vozila godišnje, odnosno oko 30 na mesečnom nivou", rekao je Nestorović. U fabrici očekuju da će najveća realizacija biti u prvoj polivini ove godine, imajući u vidu povećanu tražnju zbog najavljenih subvencija države za prodaju vozila. "Za kupovinu novog vozila iz domaćeg programa država daje popust od 20 odsto, a kod zamena starog za novo državne subvencije su 30 odsto", kazao je on. U fabrici "Zastava kamioni" zaposleno je 754 radnika, od kojih se 11 izjasnilo za dobrovoljni odlazak uz socijalni program. Prema rečima direktora, plate su "uredne i pristojne", a za vreme kada nisu radno angažovani zaposleni primaju punu zaradu umanjenu samo za troškove prevoza. Prema ranijem dogovoru sa Fijatom, ugovor o strateškom partnerstvu je trebalo da bude sklopljen do kraja 2008. godine, na osnovu Memoranduma o razumevanju, koji je potpisan sa "Ivekom" i "Manjeti Marelijem" 29. septembra 2008. godine. Početna investicija tih kompanija, kako je bilo najavljeno, iznosila bi oko 240 miliona evra. Do kraja 2012. godine "Iveko", član grupe Fijat i suvlasnik "Zastava kamiona" sa 34 odsto kapitala, u Srbiji je trebalo da proizvodi specijalna vozila i oko 2.200 autobusa godišnje, a "Manjeti Mareli" komponente i delove za domaće i za inostrano tržište.


Početna Izjave Istinitost Izabran sam uz najveću podršku u savremenoj istoriji\nPredsednik Srbije o podršci na izborima.\n17. 3. 2018. godine\nYou Tube kanal SNS,\nKako bismo utvrdili da li je to najveća podrška jednom predsedniku Srbije, moraćemo da uporedimo broj glasova koje su svojevremeno dobijali Milošević, Tadić i Nikolić sa brojem koji Vučić opisuje kao - obaranje rekorda. Na predsedničkim izborima u decembru 1990. Slobodan Milošević je dobio ukupno 3.285.799 glasova. Dve godine kasnije, na decembarskim izborima, za Miloševića je glasalo 2.515.047 birača. To je, očigledno, više nego što je Aleksandar Vučić dobio 2017. godine.\nMeđutim, predsednik možda pod savremenom istorijom podrazumeva period posle 5. oktobra 2000. Ali i takva računica je pogrešna. U drugom krugu predsedničkih izbora 2008. Boris Tadić je dobio 2.304.467 glasova, dok je Tomislav Nikolić - koji je izgubio ove izbore - dobio 2.197.155. Dakle, Nikolić je izgubio izbornu utakmicu od Tadića 2008. sa više glasova nego što je Vučić dobio na izborima 2017. godine, o čemu je Nadežda Milenković već pisala na Peščaniku.\nNa sve to treba dodati još nekoliko činjenica, pre svega ko je sve stao iza Vučićeve kandidature na predsedničkim izborima 2017. Tu su između ostalih Socijaldemokratska partija Srbije Rasima Ljajića, Jedinstvena Srbija, Partija ujedinjenih penzionera Srbije, Vulinov Pokret socijalista, Srpski pokret obnove i Pokret snaga Srbije Bogoljuba Karića. Vučića su podržali i SPS i Ivica Dačić, koji je na prethodnim izborima 2012. osvojio nešto više od 14 odsto glasova, dok na izborima 2017. socijalisti - prvi put od osnivanja stranke - nisu imali svog kandidata za predsednika. Dačić je, takođe, ranije tvrdio da će se “sigurno kandidovati” ako bude u politici, ali je na kraju, ipak, odustao od trke i podržao Vučića. Kada se sve to sabere, jasno je da su rezultatu, koji ipak nije najbolji mogući u savremenoj istoriji, doprinele i druge stranke.\nizbori podrška populaciona politika


Najviše prosječne neto plate u Srpskoj u oblasti finansijske djelatnosti | Banjaluka.net\nNajviše prosječne neto plate u Srpskoj u oblasti finansijske djelatnosti\nProsječna neto plata u martu u Republici Srpskoj bila je manja za 20 KM u poređenju sa platom iz februara. Najviše prosječne neto plate u martu isplaćene su u oblasti finansijske djelatnosti i osiguranja i iznosile su 1.307 KM, što je za 1,63 odsto više nego u februaru.\nNajniže prosječne neto plate u prošlom mjesecu isplaćene su u administrativnim i pomoćnim uslužnim djelatnostima i iznosile su 541 KM, što je neznatno povećanje u odnosu na februar.\nNiske prosječne neto plate u martu imali su i zaposleni u građevinarstvu, 545 KM, zatim radnici u djelatnosti turizma i ugostiteljstva 566 KM, te u oblasti umjetnosti, zabave i rekreacije 572 KM, u trgovini 580 KM, i one su pokrivale troškove sindikalne potrošačke korpe od 28,68 do 30,75 odsto.\nSindikalna potrošačka korpa za četvoročlanu porodicu u Republici Srpskoj u martu je koštala 1.886 KM koju je prosječna isplaćena neto plata za isti mjesec od 828 KM pokrivala sa svega 43,90 odsto, saopšteno je iz Saveza sindikata Srpske.\n“Ukupne potrošačke cijene u martu ove godine, u odnosu na februar, bile su veće za 0,1 odsto, a najviše je poskupjela odjeća i obuća za 2,1 odsto”, navodi se u saopštenju.\nNajviše novca u martu ove godine porodice u Republici Srspkoj trošile su za nabavku prehrane 698,43 KM, dok su troškovi za stanovanje i komunalne usluge iznosili 582,46 KM, te je za tekuće održavanje domaćinstva trebalo izdvojiti 105,25 KM.\nOdjeća i obuća koštali su 136,63 KM, higijena i njega zdravlja 86,71 KM, prevoz 194,40 KM, te obrazovanje i kultura 82,38 KM.\n“U Republici Srspkoj u martu ove godine najniže plate imali su radnici u privredi. Radničke porodice godinama jedva sastavljaju kraj sa krajem”, napominje se u saopštenju.\nIz Sindikata napominju da je jedan od uzroka teškog materijalnog i socijalnog položaja radnika u Srpskoj nepostojanje opšteg i granskih kolektivnih ugovora, te umjesto njih poslodavci bez saglasnosti radnika i sindikata sami donose i primjenjuju takozvane pravilnike o radu, kojima se krše stečena radnička i sindikalna prava.


Kriza eskalirala, u BiH trenutno između 10.000 i 12.000 migranata\nNaslovnica VIJESTI BiH Kriza eskalirala, u BiH trenutno između 10.000 i 12.000 migranata\nIzaslanik SDS-a u Zastupničkom domu parlamenta BiH Dragan Mektić tvrdi da je migrantska kriza u BiH eskalirala jer je trenutno u zemlji od 10.000 do 12.000 migranata, za što su odgovorni Predsjedništvo BiH i Vijeća ministara. Mektić smatra da migrantima mora biti omogućen odlazak u zemlje EU kako bi njihov broj u BiH bio kontroliran.\n“Nedopustivo je ponašanje Predsjedništva BiH i Vijeća ministara koji, umjesto da rješavaju ovo pitanje, izazivaju dodatne probleme. Kada sam bio ministar sigurnosti, u BiH je bilo od 3.500 do 4.000 migranata što dovoljno govori o radu sadašnje vlasti”, rekao je Mektić na konferenciji za novinare u Banja Luci,piše Srna.\nOn je rekao da je problem što su, kako kaže, Dodik i SNSD pristali na formiranje migrantskog kampa u srpskom povratničkom selu Lipa zato što ljudi više ne mogu da žive na vjekovim ognjištima. “Kao ministar sigurnosti to nikada nisam htio da dopustim.\nVeliki problem je i što sada imamo lošu suradnju policijskih agencija u BiH koje migrante vraćaju iz jednog u drugi entitet”, dodao je Mektić.\nPrethodni članakNiko neće 150.000 KM: Nijedna prijava nije stigla na tender za podjelu 100 respiratora iz Kine\nSljedeći članakRekordan broj prijavljenih za glasovanje iz inozemstva


Energyobserver - EPS: Neodgovorni na račun građana\nEPS je u poslednjih 10 godina morao da plati skoro 15,8 miliona evra naknade zbog kašnjenja u korišćenju 13 međunarodnih kredita. Među njima je i najvredniji projekat srpske elektroprivrede, izgradnja postrojenja za odsumporavanje u Termoelektrani Nikola Tesla u Obrenovcu, sa kojim se kasnilo pet godina, iako je Srbija kredit od Japana uzela još 2011. Pišu: Anđela Milivojević i Ivana Jeremić\nPosao sa izvođačem koji bi trebalo da radi na izgradnji postrojenja potpisan je tek u septembru 2017, a zbog kašnjenja sa realizacijom Elektroprivreda Srbije (EPS) plaća takozvani commitment fee - naknadu na nepovučena sredstva.\nPotpisivanje ugovora u Vladi Srbije - Milorad Grčić, v. d. direktora EPS-a i Jasuo Fudžitani, izvršni potpredsednik kompanije Mitsubishi Hitachi Power Systems, u prisustvu Aleksandra Antića, ministra rudarstva i energetike Srbije.\nPotpisivanju sporazuma prisustvovao je i Aleksandar Antić, ministar energetike, koji je naveo da će ovim projektom emisija SO2 biti smanjena devet puta - sa oko 74.000 tona na 7.800 tona godišnje, što je u skladu sa svim obavezama i direktivama koje je Srbija preuzela.\nDodatna naknada zbog kašnjenja u korišćenju kredita naplaćena je i nakon potpisivanja ugovora - 104 hiljade evra do kraja 2017. godine, dok u prva tri meseca 2018. nije bilo novih naplata.\nKredit od preko 224 miliona evra za projekat revitalizacijе i smanjenje količine emitovanja sumpora iz postojećih blokova Kostolca B odobren je 2011. i trebalo je da bude iskorišćen do sredine 2017. Međutim EPS je zbog kašnjenja platio više od 4,2 miliona evra naknade, a ceo posao morao je da bude produžen do kraja ove godine.\nPosledice emitovanja SО2 i PM10 čestica\nPrema izveštaju Udruženja za zdravlje i životnu sredinu (HEAL), neprofitne organizacije sa sedištem u Briselu, četiri od deset najvećih emitera SO2 u Evropi nalazila su se 2013. godine u Srbiji: TENT 1, TENT 2, Kostolac A i Kostolac B. Postrojenja za odsumporavanje u Kostol\n28.04.2018 · Cins


Inteligentno rešenje koje pomaže u podršci korisnicima\nSistem ima sposobnost razumevanja teksta, napisanog čak i u žargonu ili stručnim jezikom, koji u podacima pronalazi zakonitosti i slične zahteve i prepoznavanjem zahteva predlaže najoptimalnije rešenje.\nU službama gde su za rad potrebna specifična ili tehnička znanja, kroz rešavanje zahteva korisnika se gradi i baza znanja – koja omogućava i neiskusnim radnicima da rešavaju zahteve za koje je pre bio potreban ekspert. Da bi ta baza bila upotrebljiva, potrebno je da radnici detaljno i kvalitetno opišu i zahtev korisnika i postupak rešenja. Proces pisanja rešenja je ispraćen asw:auxilium sistemom koji precizno određuje da li je to rešenje dobro ili loše zapisano. Ukoliko se rešenje neadekvatno opisuje, sistem upozorava i na taj način pomaže pri kvalitetnom popunjavanju baze znanja.\nSistem se sastoji od sledećih podsistema:\nPodsistem za pronalaženje sličnih zapisa\nPodsistem za optimizaciju\nPodsistem za kontrolu kvaliteta zapisa\nPodsistem za automatsko rešavanje zahteva\nPodsistem za pronalaženje sličnih zahteva i zapisa\nPodsistem za pronalaženje sličnih zahteva i zapisa omogućava pronalaženje već rešenih zahteva za isti problem koji korisnik rešava, ako takvi postoje, kao i njihovih rešenja.\nPronalaženje sličnih zahteva\nModul Pronalaženje sličnih zahteva služi za pretragu zahteva klijenata i pronalaženje onih sa istim značenjem kao zahtev koji korisnik rešava. Iz teksta zahteva se izvlače semantičke informacije što omogućava da se pronađu i zahtevi koji su drugačije zapisani ali imaju isti sadržaj.\nPronalaženje sličnih zapisa\nModul Pronalaženje sličnih zapisa služi za pretragu zapisa zaposlenih i pronalaženje onih sa istim značenjem kao zapis ili deo zapisa koji je korisnik uneo. Iz teksta zapisa se izvlače semantičke informacije što omogućava da se pronađu i zapisi koji su drugačije zapisani ali imaju isti sadržaj.\nPodsistem za optimizaciju omogućava povećanje efikasnosti službe za korisničku podršku kombinujući precizne predkicije o obimu i vrsti posla sa inteligentnom raspodelom resursa za obavljanje određene vrste posla.\nDati podsistem ima sledeća karakteristična svojstva i module:\nOcenjivanje potrebnih ljudskih resursa u narednom periodu\nRaspodela posla među zaposlenima u zavisnosti od ranije rešenih primera\nDati modul ima za cilj da na osnovu konstantnog praćenja rada korisničke službe proceni koliko će biti potrebno ljudskih resursa u tim odeljenjima. Rano uočavanje povećanje posla u timu korisničke podrške omogućuje bolji raspored vremena i organizacije prilikom zahtevnih perioda u toku radne godine. Slično, rano uočavanje smanjenja broja potrebnih radnih sati daje mogućnost zaposlenom da se bavi drugim poslovima.\nModul se može konfigurisati pomoću sledećih parametara:\nTakođe, ugrađeno je izveštavanje i slanje upozorenja ako sistem uvidi da procesi ne protiču kao što je očekivano.\nModul za raspodelu posla ima za cilj da automatski odredi kom članu tima za korisničku podršku treba da pošalje pristigli zahtev. Sistem bira najpogodnijeg i najkompetentnijeg zaposlenog od svih ponuđenih na osnovu sledećih parametara:\nKoeficijent sličnosti sa ranije rešenim zahtevima korisnika\nVeza sa kompanijom iz koje stiže zahtev\nVeza sa projektom iz kog stiže zahtev\nOptimizuje rad cele korisničke podrške\nPodsistem za kontrolu kvaliteta zapisa omogućava praćenje i povećanje efikasnosti službe za korisničku podršku kroz istorijske izveštaje o kvalitetu zapisa i sugestije za poboljšanje kvaliteta zapisa.\nProcesi su ispraćeni kroz module:\nModul Istorijska analiza daje izveštaje o kvalitetu zapisa na osnovu postojećih podataka iz prethodnih vremenskih perioda. To omogućava da se prati kvalitet zapisa kroz vreme i da se uoče mesta na kojima bi trebalo preduzeti korake da se poboljša kvalitet rada.\nOvim procesom omogućeno je dobijanje informacija o kvalitetu zapisa u odredjenom periodu, sa dodatnim filterima.\nParametri izveštaja su:\nModul Trenutna ocena služi da uživo daje ocenu kvaliteta zapisa pri zapisivanju i da ponudi sugestije za poboljšanje zapisa, sa ciljem kontinuiranog unapredjivanja kvaliteta zapisa i efikasnosti korisničke podrške.\nOmogućeno je momentalno informisanje o kvalitetu zapisa.\nTakođe, omogućeno je dobijanje informacija o tome koji su mogući koraci za unapređivanje zapisa.\nPodsistem za automatsko rešavanje zahteva omogućava povećanje efikasnosti službe za korisničku podršku tako što jednostavne i česte zahteve korisnika može inteligentno rešiti i poslati odgovor, a za složenije zahteve može predložiti postupak rešenja.\nAutomatsko rešavanje čestih zahteva\nModul Automatsko rešavanje čestih zahteva automatizuje rešavanje čestih i jednostavnih zahteva korisničkoj podršci. Algoritam mašinskog učenja prvo razume značenje zahteva, a zatim odabira prikladni šablon odgovora, automatski ga popunjava i šalje. Takođe, šalje i instrukcije drugim sistemima koje dovode do rešavanja zahteva.\nModul Predlaganje rešenja služi za automatsko predlaganje rešenja za zahteve koji pristižu za korisničku podršku. Sistem pomoću mašinskog učenja koristi bazu svih prethodno rešenih zahteva da pronađe one koji odgovaraju specifičnom zahtevu, i sugeriše najbolja rešenja. Omogućeno je inteligentno pretraživanje baze rešenih zahteva i predlaganje najboljih rešenja za problem opisan u zahtevu.


Republika Srpska više uvozi nego što izvozi u Srbiju - INFORMACIJA JE KAPITAL - Capital.ba\nRepublika Srpska više uvozi nego što izvozi u Srbiju\n07. dec. 2018. 14:30 Objavljeno u TRGOVINA\nBANJA LUKA, Spoljnotrgovinska razmjena Republike Srpske (RS) i Srbije za devet mjeseci ove godine iznosila je oko 900 miliona KM, od čega je izvoz 350 miliona KM.\nKod uvoza roba iz Srbije u RS-u dominiraju poljoprivredni proizvodi te stočna hrana, a iz RS se najviše izvozi električna energija i lijekovi.\n“Imamo izražen vanjskotrgovinski deficit u robnoj razmjeni i neophodno je da se u narendom periodu poveća izvoz, smanji vanjskotrgovinski deficita i da vratimo firme koje su svoja predstavništva prebacili ranije iz RS-a u Federaciju BiH”, rekao je Borko Đurić, predsjednik Privredne komore RS, uoči poslovnog foruma u Banjoj Luci, u organizaciji privrednih komora Republike Srpske i Srbije.\nNa tom skupu oko 50 učesnika razmatra mogućnosti unapređenja saradnje, koja je moguća, kako je rečeno, prvenstveno u oblasti energetike i drvoprerađivačke industrije.\nSavjetnik predsjednika Privredne komore Srbije Miroslav Miletić rekao je da su u fokusu unapređenja privredne saradnje, u oblasti malih i srednjih preduzeća.\nUkazao je i na potrebu uvođenja dualnog obrazovanja, s ciljem prevazilaženja problema nedostatka radne snage.\nPo podacima Priverdene komore, u RS-u posluje nekoliko stotina preduzeća iz Srbije.\nKljučne riječi: izbor, izvoz, rs, srbija, uvoz\nRS najviše izvozila u Italiju, uvozila iz Srbije\nZa pet mjeseci pola milijarde robnog deficita RS\nPolugodišnji obim razmjene od 2,68 milijardi dolara\nUkupan obim razmjene RS 1,23 milijarde dolara\nStuden kupuje HPK Draksenić\nMemija: Nisam imao nikakve poslove sa bilo kakvim narko kartelom


Milivoje Katnić: Bezbednosne strukture Srbije poslale su Veljka Belivuka u Crnu Goru gde je bilo organizovano njegovo ubistvo | WebTribune\nHome U FOKUSU Milivoje Katnić: Bezbednosne strukture Srbije poslale su Veljka Belivuka u Crnu Goru gde je bilo organizovano njegovo ubistvo\nPosted date: фебруар 18, 2021 In: U FOKUSU\nBezbednosne strukture Srbije poslale su Veljka Belivuka u Crnu Goru gde je bilo organizovano njegovo ubistvo, rekao je specijalni tužilac Crne Gore Milivoje Katnić gostujući na javnom servisu te zemlje.\nBelivuk, vođa navijačke grupe “Principi” bliske crnogorskom kavačkom klanu, uhapšen je početkom meseca i zajedno sa saradnicima osumnjičen za tri ubistva, prodaju droge, pranje novca i posedovanje oružja, piše KRIK.\nKako prenosi KRIK, Katnić je rekao da je planirana likvidacija Belivuka u Crnoj Gori krajem januara, ali da je ona sprečena zahvaljujući saradnji tužilaštava i policija Srbije i Crne Gore. Naglasio je da ne misli da je vlast u Srbiji poslala Belivuka da bude ubijen, već da su to uradile bezbednosne službe, ali nije dalje precizirao na šta misli.\nKatnić je rekao da je, osim Belivukove, sprečeno još nekoliko likvidacija vođa klanova, kako škaljarskog, tako i kavačkog.\n„Nekima je žao i jako su ljuti na nas što nije došlo do tih pogibija, jer bi onda lakše eliminisali glavnog specijalnog tužioca, rekli da ne rade svoj posao ni specijalno policijsko odeljenje ni sektor za borbu protiv organizovanog kriminala“, rekao je Katnić gostujući u emsiji „Teleskopija“ na Radio-televiziji Crne Gore.\nTužilac se zapitao kako je Belivuk uspeo da prođe kontrolu policije na beogradskom aerodromu, ukoliko su postojali dokazi da je vođa organizovane kriminalne grupe.\nKatnić je objasnio da su se potom u javnosti pojavile informacije da su njegovi saradnici, policajci koji su sprečili likvidacije, sarađivali sa Belivukom i da su mu šefovi.\n„Znate šta to znači? Nudi se sad javno Belivuku – kaži da ti je on šef, pa ćemo videti, možda će ti nešto i lakše biti“, kazao je Katnić.\nKatnić je o Belivuku govorio upitan da prokomentariše navode medija u Srbiji da je Belivuk imao zaštitu policije kada je bio u poseti Crnoj Gori, navodi KRIK.\nBelivuk je, podseća KRIK, bio u Crnoj Gori u januaru ove godine kada je sprečena njegova likvidacija. Priveden je po sletanju na beogradski aerodrom, ali je nakon saslušanja pušten na slobodu.\nPet dana kasnije policija ga je uhapsila zajedno sa najbližim saradnikom Markom Miljkovićem i označila ih kao vođe organizovane kriminalne grupe koja je osumnjičena za tri ubistva, trgovinu drogom i posedovanje oružja.\nČUDAN ZAOKRET na Kosovu – Iza svega stoje SAD – KURTI SE VRAĆA


Pandurević: Budžet nije povećan kao što tvrdi Vlada Srpske\nPočetna / Pandurević: Budžet nije povećan kao što tvrdi Vlada Srpske\n13. Decembra 2015. 16:13\nČlan Predsjedništva SDS-a Aleksandra Pandurević tvrdi da nije došlo do povećanja republičkog budžeta kao što to tvrdi Vlada Republike Srpske.\nAleksandra Pandurević (Foto: Agencije)\nOna navodi da su za četiri godine izvorni prihodi u budžetu povećani za samo 100 miliona, te da je ove godine budžet povećan jer je povećana rata za otplatu kredita i zato što je Fond PIO ušao u trezor.\nPandurevićeva je danas na konferenciji za novinare u Istočnom Sarajevu dodala da izvorni prihodi projektovanog povećanja iznose samo 50 miliona.\n“Žao nam je što Vlada Republike Srpske nema odgovore na pitanja za koliko je smanjila deficit Fonda za penzijsko i zdravstveno osiguranje, zašto nije ništa realizovala iz ekonomske politike za ovu godinu, zašto nije ništa realizovala iz Reformske agende, te koliko su stvarno otvorili radnih mjesta”, rekla je Pandurevićeva.\nOna je navela da Vlada nema odgovore ni na pitanja koliko je popravila život penzionera i boraca, u kakvom su stanju željeznice, pošte i šume Srpske, kada će Istočno Sarajevo dobiti bolnicu, čija su briga “prevareni radnici RAOP-a i UNIS-a”.\nPandurevićeva smatra da vlast Srpske nema odgovor na sva ova pitanja, pa svoj nerad i nesposobnost krije iza izmišljanja optužbi.\nPrema njenim riječima, panika vlasti je sve veća što su bliže kraju istrage o Bobar banci, Banci Srpske, “Birču” i Pavlović banci. Ona je poručila da su “počeli neki procesi koje je nemoguće zaustaviti”.\nNapredna Srpska: U budžetu nema viška, nego manjak od 537 miliona\nStranka Napredna Srpska saopštila je da u budžetu Republike Srpske nema nikakvog viška, kako to tvrdi ministar finansija Republike Srpske Zoran Tegeltija, već manjak od 537 miliona maraka.\n“Stranka Napredna Srpska želi da skrene pažnju javnosti povodom jučerašnje izjave ministra finansija Zorana Tegeltije u vezi sa budžetom za 2016. godinu i neprekidnog ponavljanja o 44 miliona KM suficita, odnosno viška u budžetu. Ističemo da nema nikakvog viška već manjak od, kako je on sam naveo, 537 miliona KM, koji će pokušati da namire novim kreditnim zaduživanjem”, navodi se u saopštenju.\nU ovoj stranci smatraju da Republika Srpska “sa ogromnim padom privrednih aktivnosti nema mogućnost vraćanja ovakvih dugova”.\nOznakeAleksandra Pandurević budžet Napredna srpska sds vlada rs


Čedi Tošiću (12) potrebna pomoć za operaciju: Akcija u Pirotu | Novosti.RS\npetak, 22. 05. 2020. u 13:44\nU Pirotu se organizuje humanitarna akcija prikupljanja sredstava za operaciju Čede Tošića (12) koji se leči od cerebralne paralize. Ovim povodom Moto klub “Anđeli” organizuje svoju akciju\nČEDI Tošiću, (12) iz Pirota, potrebno je oko 305.000 dinara za operaciju u junu. Tošić se od malena leči od cerebralne paralize, imao je nekoliko uspešnih zahvata, nakon kojih je prohodao, ali je sa nailaskom puberteta ojačao, porastao i otežao i sada ne može da se kreće kao što je to činio ranije.\nKako kaže njegova zabrinuta majka Ljiljana, do sada su pomagali mnogi pa i lokalna vlast i nada se da će u narednih dana prikupiti ovaj novac, kako bi njen sin otišao na operaciju u specialističkukliniku "Medikus".\nČeda Tošić i njegova majka inače žive veoma skromno u Timočkoj ulici broj 14 u Pirotu i svi koji se odluče da pomognu novčano ili da porodici doniraju hranu, odeću obuću i slično mogu se obratiti telefonom lično Ljiljani na broj 063 124 87 01. Povodom ovog apela, Moto klub "Anđeli" 30. maja organizuje humanitarnu akciju u centru grada.


Velika akcija Srpske policije duž auto-puta – Objektivni\nPočetna/Hronika/Velika akcija Srpske policije duž auto-puta\nVelika akcija Srpske policije duž auto-puta\nTu su 24 sata\nBEOGRAD – U povratku s letovanja mnogi su se pitali šta je razlog neuobičajeno velikog prisustva policije na svim odmorištima duž autoputa.\nBiće tako sve do 15. septembra. Kampanja je pokrenuta pre više od dva meseca. Dragan Bogosavac, pomoćnik načelnika Uprave policije rekao je za RTS da je registrovano šest krivičnih dela i da su ona rasvetljena.\n„U prva dva meseca registrovano je blizu šest miliona prolazaka stranaca kroz Srbiju. Imajući u vidu da smo registrovali šest krivičnih dela možemo reći da smo izuzetno zadovoljni i da smo sveli nivo kriminaliteta na nivo statističke greške“, kazao je Bogosavac.\n„Nemački ADAK je prošlog meseca u izveštaju pohvalio Srbiju, jer nisu uočene ni pojave, ni aktivnosti koje bi ukazale da su oni koji tranzitiraju bili ugroženi bilo od prevaranata, bilo od drugih izvršilaca krivičnih dela“, naveo je Bogosavac.\nOd 19 do ujutru u 7 sati stoje patrole policije duž auto-puta, a dežuraju 24 sata\n.“Na svim kracima Koridora 10 na području Srbije targetirano je 130 objekata. Oni se obezbeđuju u noćnim satima tako što su policajci prisutni na tim lokacijama konstantno. Svetlosni uređaji na patrolnim vozilima su uključena, pa strani državljani na lak način mogu da uoče policiju i da se obrate iz bilo kog razloga. Mi svakoga dana imamo povraćanja stranih putnika koji prolaze kroz našu zemlju i koji se obraćaju policiji svakodnevno, bez obzira na to da li je to u nadležnosti policije. Uvezani su svi subjekti na području Srbije. Ovo se pokazalo kao jedan odličan potez i stranci se osećaju bezbedno“, istakao je Bogosavljević.


Železara drugu peć pokreće početkom avgusta?\nBy\tePodunavlje Juni 07, 2021\t0\nVisoka peć broj 1 u smederevskoj železari HBIS, posle godinu dana pauze, biće pokrenuta početkom avgusta, saznaje nezvanično Televizija Smederevo.\nProcene kretanja na tržištu pokazale su da je pokretanje proizvodnje i u drugoj peći opravdanao, pa će posle jednogodišnjeg zastoja HBIS ponovo biti u pogonu u punom kapacitetu. U toku su, kako saznajemo, pripreme peći za pokretanje, a nakon što, početkom avgusta iz nje potekne tečno gvožđe, proizvodnja u smederevskoj železari će biti duplirana.\nPodsećamo, visoka peć broj 1 ugašena je 5. jula prošle godine, zbog uticaja kvota na izvoz našeg čelika u zemlje Evropske unije i smanjene potražnje za čelikom na tržištu, pošto su, usled pandemije korona virusa, mnogi klijenti HBIS-a obustavili proizvodnju. Najavljeno je tada da će prva visoka peć ponovo biti aktivirana kada za to budu stvoreni tržišni uslovi.\nKineska kompanija HBIS koja je vlasnik smederevske železare skoro godinu dana prva je na listi izvoznika Srbije. U prošloj, 2020-oj godini, prema podacima Sektora za makroekonomske i fiskalne analize i projekcije Ministarstva finansija, HBIS je bio prvi sa izvozom vrednim 436,8 miliona evra, ispred borskog „Ziđina“ i pirotskog „Tigra“.\n« Promocija knjige "Pad noćnog sokola" VUČEN: Opšta bolnica Stefan Visoki izlazi iz kovid režima »


Predsednik pokreta Oslobođenje Mlađan Đorđević kritikovao je u saopštenju medijima obraćanje Aleksandra Vučića iz Brisela pred današnju novu rundu pregovora sa Prištinom, nazvavši ga „još jednim pokušajem anesteziranja nacije“ pred, kako je rekao, „novu rundu izdaje“.\nĐorđević je posebno reagovao na Vučićevu izjavu da je „protiv zamrznutog konflikta“, te da bi bilo neodgovorno da „svojoj deci ostavljamo problem Kosova“.\n„Kinezi svojoj deci ostavljaju problem Tajvana, Grci svojoj deci ostavljaju Kipar, Španci Kataloniju. Ne vidim da je iko od njih neodgovoran, niti vidim da iko svoj problem rešava priznanjem ilegalno otcepljenog dela teritorije“, istakao je lider Oslobođenja.\nOn je doveo u pitanje ovlašćenje predsednika Vučića da pregovara sa u Briselu.\n„Vučić pregovara mimo zakona i Ustava: bez odobrenja vlade i parlamenta, bez izveštavanja Narodne skupštine, bez usvojene pregovaračke platforme. On pregovara da bi sebi produžio vlast pred svojim zapadnim sponzorima“, kaže Đorđević.\nOn ocenjuje da su celi pregovori „farsa“, jer pregovaraju „neovlašćeni predstavnik Beograda“ i ilegalne institucije jedne lažne države, te kaže da „ništa potpisano ne treba da obavezuje Srbiju“.\n„Kada ova zemlja bude imala patriotsku vlast, biće poništeni svi sporazumi koje je ovaj izdajnički režim potpisao sa Albancima. Pregovori će biti vraćeni na tehnički nivo i baviće se olakšavanjem svakodnevnog života Srba i Albanaca, a ne priznavanjem tzv. Kosova“, kaže Mlađan Đorđević.\nPredsednik Oslobođenja je takođe ukazao da je apsurdna Vučićeva tvrdnja da „neće predati trafostanicu Valač Albancima“, kada je on, prema njegovim rečima, još u decembru prošle godine predao celokupni elektroenergetski sistem na severu Kosova i Metohije albanskoj kompaniji KOSTT, koja vodi integrisanu elektromrežu Albanije i Kosova.\n„Pričao je da neće dati Gazivode, pa ih je dao. Pričao je da neće dati Valač, pa ga je dao“, zaključuje Mlađan Đorđević.\nPrethodni tekstALEKSANDAR SOROŠ: Vučić zastupa našu politiku i srećan sam zbog toga!\nSledeći tekstJOKIĆ ODLUČIO: Neću igrati za Srbiju!


Gradonačelnik obišao ciglanu "Moša" u Guberevcu i "Drvoprodukt" u Velikoj Grabovnici - Televizija Leskovac\nGradonačelnik Leskovca Goran Cvetanović, obišao je ciglanu „Moša“ u Guberevcu i preduzeće „Drvoprodukt“ u Velikoj Grabovnici. On je ovom prilikom istakao da su ovo ozbiljne firme koje postoje dugi niz godina i koje svoje proizvode izvoze na inostrano tržište.\nCiglana „Moša“ na godišnjem nivou proizvede milion jedinica od čega 50 odsto ide na tržište Republike Srbije, a 50 na inostrano, odnosno u Severnu Makedoniju, Rumuniju i Bugarsku. Ovo je prava porodična firma osnovana pre skoro pola veka.\nPrilikom obilaska preduzeća „Drvoprodukt“ u Velikoj Grabovnici, koje se prostire na dva hektara, istaknuto je da ova firma izvozi drvo na kinesko, italijansko i slovenačko tržište, kao i da ima 31 zaposlenog. Vlasnik firme, Stojan Jović, naglasio je da u okviru poslovanja najčešći problem imaju sa nabavkom sirovine.\nGradonačelnik Cvetanović, poručio je ovom prilikom da će porodične firme na teritoriji grada Leskovca uvek imati podršku lokalne samouprave.\nTags: Guberevac, obilazak, poseta, Velika Grabovnica


Brus ONLINE - Petkoviću po peti put zabranjeno da poseti Kosovo i Metohiju\nMerdare, 02.12.2021. Direktoru Kancelarije za Kosovo i Metohiju Vlade Republike Srbije Petru Petkoviću vlasti privremenih institucija samouprave u Prištini danas su ponovo zabranile da poseti južnu pokrajinu, uruči pomoć i obiđe srpski narod.\nOvo je peta zabrana od početka godine koju je Priština izrekla direktoru Kancelarije, a odluku da glavnom pregovaraču u dijalogu onemogući posetu Kosovu i Metohiji, Priština je donela svega pola sata pre nego što je Petković trebalo da započne svoj obilazak.\nPetković je, tim povodom, na administrativnom prelazu Merdare istakao da je Priština ponovo prekršila sporazume postignute u Briselu o slobodi kretanja i zvaničnim posetama.\nOn je rekao da je posetu uredno najavio u skladu sa sporazumom, dodavši da je ideja njegove posete Kosmetu bila da obiđe učenike Bogoslovije u Prizrenu i srpske povratnike u selu Novake, ali i da razgovara sa našim ljudima i socijalno-ugroženim porodicama na severu pokrajine.\nMeđutim, Priština mi onemogućava da obavljam svoj posao na prostoru Kosmeta, ali ono što je važno i što svi treba dobro da razumeju jeste da nikakvim zabranama neće moći, ni ovog puta, ali ni ubuduće, da tu vezu između države Srbije i srpskog naroda na Kosovu i Metohiji na bilo koji način prekine, poručio je Petković.\nOn je ponovio da su ovakve zabrane zapravo dokaz da se Beograd bori za svoj narod, i naveo i da je o najnovijoj zabrani obavestio i specijalnog predstavnika EU za dijalog Beograda i Prištine Miroslava Lajčaka.\nAko se Priština ovako odnosi prema glavnom pregovaraču u dijalogu, jasno vam je kako se onda odnosi i prema našem narodu na Kosmetu, a iz dana u dan povećava se broj incidenata koji su generisani upravo antisrpskom politikom, ali i retorikom koja dolazi direktno od Aljbina Kurtija i same Prištine, naglasio je Petković.\nDirektor Kancelarije je rekao da ako njemu ne dozvoljavaju da uđe na prostor Kosmeta, kako onda možemo da govorimo o bilo kakvoj normalizaciji odnosa.\nMi želimo normalizaciju, dobre odnose i da razgovaramo i rešavamo sve probleme. Međutim, Kurti je taj koji svakog dana ubija i pokušaj normalizacije odnosa, to je upravo učinio i ovde, danas na Merdaru time što mi je zabranio ulazak na prostor Kosmeta, naveo je on.\nPetković je istakao da Beograd poštuje sporazum o zvaničnim posetama jer je samo u prethodnih nekoliko dana više prištinskih zvaničnika boravilo u centralnoj Srbiji, u skladu sa sporazumom – bez statusnih oznaka i neutralno.\nPrethodno, Priština je Petkoviću zabranila ulaz na Kosovo i Metohiju 13. januara, 16. aprila, 3. septembra i 23. novembra ove godine.


Ministar bezbjednosti BiH Dragan Mektić saopštio je danas u Sarajevu da su bezbjednosne agencije BiH otkrile i "presjekle" dvije vrlo ozbiljne terorističke prijetnje.\nMektić je na konferenciji za novinare rekao da je Obavještajno-bezbjednosna agencija /OBA/ BiH, u saradnji sa još nekim agencijama na nivou BiH, prije otprilike mjesec dana otkrila i "presjekla" dvije vrlo ozbiljne terorističke prijetnje koje su namjeravali da izvrše neki pojedinci.\nPrema njegovim riječima, oni su otkriveni i te namjere su "presječene".\n"Ministarstvo bezbjednosti svakodnevno radi procjene rizika sa bezbjednosnim agencijama, dopunjavamo, ažuriramo procjenu, pratimo određen broj lica na način koji zakon dozvoljava", istakao je Mektić.\nOn je rekao da ne može odbaciti prijetnje terorističke organizacije "Islamska država" poglavaru Islamske zajednice u BiH Huseinu Kavazoviću, ocjenjujući da je objavljivanje tih prijetnji znak da BiH nema regulatora i da je moguće koristiti govor mržnje.\nNavodeći da razumije da "Islamska država" nema drugog izbora nego da svako malo prijeti, Mektić je rekao da su bezbjednosne agencije u BiH spremne za reakciju.\n"Ne tresemo se, ne bojimo, spremni smo", rekao je ministar bezbjednosti BiH.\nGovoreći o slučaju teroriste Adema Karamuje, kojeg je Sud BiH 7. aprila pravosnažno osudio na dvije godine zatvora zbog ratovanja i pripadnosti "Islamskoj državi", a koji je nestao sa prijavljene adrese nakon što mu je određen pritvor, Mektić je ocijenio da to predstavlja još jedan dokaz nefunkcinisanja pravosuđa i pravosudnih institucija u BiH.\n"Osuđen je zbog učešća u 'Islamskoj državi', zna se da je bio ozbiljna teroristička prijetnja i njemu šalju poziv da dođe na izdržavanje kazne. Šta se moglo drugo očekivati nego da pobjegne i da sad bude prijetnja", konstatovao je Mektić.\n"Ovo je pitanje za Sud i pravosudne institucije kako su radili, što nisu tražili procjenu bezbjednosnog sektora pa da pomognemo", dodao je Mektić.\nOn smatra da u BiH ne postoji sistem kontrole rada pravosudnih institucija. "Svi su isti - od Visokog sudskog i tužilačkog savjeta, Tužilaštva, Suda", rekao je Mektić i dodao da se u pravosudnim institucijama "vodi rat" ko će biti tužilac BiH.\nKaramuja je uhapšen u policijskoj akciji "Damask" 2014. godine zajedno sa Enesom Mešićem i još nekoliko članova njegove grupe, nakon čega je Tužilaštvo BiH protiv njih podiglo optužnicu zbog članstva u organizovanoj terorističkoj grupi i boravka na ratištima u Siriji i Iraku.


slogan za firmu, korporativni identitet i slogan firme, a\nUspešni programi korporativnog identiteta sastoje se od logoa, jednostavnih, jedinstvenih i nezaboravnih grafičkih elemenata i paleta boja koje vizuelno predstavljaju osnovne vrednosti, filozofiju i poslovne principe. Jedan od najvažnijih atributa efikasne kampanje identiteta je stalna primena ovih elemenata u svim oblicima komunikacije, od vizit-karti do prezentacija na računaru i uniformi zaposlenih.\nIdentitet nije brand\nPoslednjih godina, izraz ’’korporativni identitet’’ koristi se uz izraz ’’brending’’, posebno od strane previše posvećenih marketinških konsultanata, stručnjaka za odnose sa javnošću, pa čak i nekih kreativnih agencija. Osnovna razlika je u tome što je identitet vizuelni sistem koji se koristi za definisanje ciljeva, vrednosti i osobina kompanije, dok je brend utisak koji tržište ima o kompaniji.\nDoslednost i korporativni identitet\nKada se započinje novi projekat korporativnog identiteta, najvažnije je da dizajner održi doslednost.\nDoslednost igra najvažniju ulogu u tome kako mušterije doživljavaju kompaniju ili organizaciju. Dok će na kraju pre svega kvalitet proizvoda i ugsluga organizacije odrediti njen uspeh, korporativni identitet trebalo bi da bude direktan odraz tih kvaliteta. Ako se identitet značajno razlikuje od slučaja do slučaja, ili ako se samo delimično pojavljuje na marketinškom materijalu, prenosi se zbunjujuća poruka.Ova nedoslednost može učiniti da se publika zapita o legitimnosti kompanije.\nTrenutak u kojem se mnogi identiteti spotaknu u pogledu doslednosti,jeste trenutak kada se prelazi sa starijeg utvrdjenijeg identiteta na novi. Umesto da koriste slične šeme boja, tipografiju ili grafičke elemente, neke organizacije naglo pokušavaju da promene izgled, i itime u potpunosti uništavaju svaku sličnost sa starim identitetom. To vodi burnom prelazu i zbunjuje mušterije. Umesto neplanske primene atributa, novi identitet trebalo bi da se menja postepeno tokom vremena i da na taj način prenese jasnoću, složenost i različitost.\nKorporativni identiteti bi trebalo da se dizajniraju na duže staze, za periodne manji od pet do deset godina. Najuspešniji identiteti ostaju relativno nepromenjeni tokom decenija, na primet ABC /American Broadcasting Company/, Westinghouse, United Airlines i AT&T. Neki identiteti, kao što su AEG (Allgemeine Elektricitats Gesellschaft), London Underground i GE (General Electric) postoje više od 100 godina.


Zvanice posmatraju tok međunarodne trodnevne vojne vežbe "Srbija 2019" (Foto: Zvanični sajt Ministarstva unutrašnjih poslova Srbije)\nMeđunarodna trodnevna vojna vežba "Srbija 2019" završena je u četvrtak svečanošću na Trgu kralja Milana u Nišu. U vežbi učestvovalo je više od 500 ljudi iz sedam zemalja - Srbije, Rusije, Mađarske, BiH, Severne Makedonije, Turske, Kube, kao i predstavnici Rusko-jermenskog humanitarnog centra.\nNa završnoj svečanosti, nakon intoniranja himni Rusije i Srbije, predsednik Srbije Aleksandar Vučić je rekao da će Srbija nastaviti da vodi politiku ekonomskog i vojnog jačanja, "nakon decenija propadanja", jer je to temelj da zemlja bude nezavisna i da samostalno donosi odluke, a "oni koji nam nisu porijateljia uvek će i u tome i u svemu drugom, tražiti dlaku u jajetu".\n"Nismo imali nijedan avion koji je mogao da poleti da zaštiti naše nebo. Za jačanje su bili potrebni novac i ogromne reforme. Vojno i ekonomsko snaženje je uslov da sačuvate svoju nezavisnost i da neko drugi ne donosi odluke umesto vas", objasnio je on.\nZahvaljujući se ruskom ministru za vanredne situacije Aleksandru Čuprijanu za sve što je Srbija mogla da tokom vežbe nauči od učesnika iz Rusije, on ga je zamolio da prenese njegove pozdrave predsedniku Rusije Vladimiru Putinu i poruči mu da "smo mi ispunili ono što smo nas dvojica u dva poslednja navrata razgovrali".\nZamenik ministra za vanredne situacije Ruske Federacije Aleksandar Čuprijan rekao je da je da je vežba "Srbija 2019" realizovana je na visokom nivou, zahvaljujući srpskim spasilačkim timovima i svim učesnicima.\nVežba je, kaže, održana u ime ljubavi i bratstva dva naroda i u ime prijateljstva svih spasilaca na svetu, rekao je on i poželeo da "gospod čuva ovu zemlju sa neverovatnim i divnim ljudima i neka se nikad crna senka ne nadvije nad ovom zemljom".\nPrethodno je na Bovanskom jezeru održana pokazna vežba spasilačkih timova iz sedam zemalja.


Izvor: Slobodna Evropa/Balkan arhiva vesti 27.09.2017 - Naslovi.net\nTurska će obustaviti sve letove prema gradovima na sjeveru Iraka u oblasti koju naseljavaju većinom Kurdi, javlja Reuters. Riječ je o jednoj od prvih mjera zvanične Ankare nakon što je regionalna vlast u ovoj oblasti održala referendum o… »\nViše od 30 000 ljudi evakuisano je zbog velike eksplozije u vojnom skladištu oružja u centralnoj Ukrajini. Iznad te oblasti zatvoren je vazdušni prostor, javile su danas ukrajinske službe za vanredne situacije. Jedna osoba je povređena. Eksplozija… »\nSpecijalni izaslanik UN-a za Siriju Stafan de Mistura izjavio je danas da će sledeća runda pregovora vlade i opozicije biti održana za mesec dana, pre početka novembra. Mistura je rekao Savetu bezbednosti UN da obe strane treba da stvore uslove za… »


U BiH 13 preminulih, novozaraženih 540 - BDC\nU Bosni i Hercegovini u protekla 24 sata zaraženo je 540 osoba, dok je preminulo 13 osoba. Od toga u Federaciji je zabilježeno 285, a u Republici Srpskoj 255 novozaraženih.\nU protekla 24 sata Zavodu za javno zdravstvo Federacije BiH prijavljeno je 956 uzoraka, od kojih je 285 pozitivno na SARS-CoV-2. Novi slučajevi registrirani su u svim kantonima u Federaciji BiH, osim u Kantonu 10.\nZaključno s današnjim danom, u Federaciji BiH izliječeno je 17 656 pacijenata, a u protekla 24 sata oporavak je zabilježen kod 394 pacijenta. Trenutno je aktivan 4 201 slučaj pozitivan na SARS-CoV-2.\nU protekla 24 sata, Zavodu za javno zdravstvo Federacije BiH prijavljeno je 11 novih smrtnih ishoda. S današnjim danom, ukupan broj smrtnih ishoda na području Federacije BiH je 637, i to 426 muškaraca i 211 žena.\nPrevious articleU Brčko distriktu BiH registrovan je jedan novi slučaj zaraze virusom korona\nNext articleImunolog Jasenko Karamehić: Ne želim paliti alarm, ali ovo je dramatično


Srpske rukometašice posle odlične igre na Svetskom prvenstvu obezbedile su nastup na kvalifikacionom turniru za Olimpijske igre.\nIgraće u Đeru od 20. do 22. marta, ali su dobile novog rivala u grupi.\nUmesto Kine, koja je trebalo da nastupi na drugom od ukupno tri turnira kvalifikacija, igraće selekcija Kazahstana.\nReprezentacija Kine odustala je od nastupa zbog epidemije koronavirusa, pa je usledila promena. Sada će u grupi sa Srbijom igrati Rusija, Mađarska i Kazahstan, koji je prvobitno bio smešten na treći turnir, koji će se održati u Podgorici.\nKazahstan je zauzeo mesto Kine kao prvi sledeća najbolja selekcija iz Azije, a u Podgorici zajedno sa reprezentacijama Norveške, Rumunije i domaćina Crne Gore, IHF je uputio poziv Hongkongu.\nPlasman na Olimpijske igre u Tokiju izboriće po dve najbolje ekipe sa svakog turnira.\nPla de L'Ark, Lirija, Španija\nRaspored mečeva: Kazahstan - Mađarska, Rusija - Srbija (20. mart), Rusija - Kazahstan, Srbija - Mađarska (21. mart), Mađarska - Rusija, Srbija - Kazahstan (22. mart)\nDvorana Morača, Podgorica, Crna Gora


09.09.2018 u 14:55\nHiljade Španaca protestuje protiv otcepljenja Katalonije\nBARSELONA - Hiljade Španaca protestuje u Barseloni protiv otcepljenja Katalonije. Demonstrante, koji traže nacionalno jedinstvo, pozdravljali su ljudi sa balkona, mašući im španskim zastavicama, prenela je agencija AP. U jednom trenutku došlo je do napetosti, jer je na demonstrante koji traže jedinstvo Španije naletela grupa od oko 100 separatista, ali se između dve grupe „umetnula” policija te je tako izbegnut sukob. Protest se održava dva dana uoči katalonskog nacionalnog praznika „Diade”, kojeg su prethodnih godina separatisti pretvarali u masovne demonstracije tražeći otcepljenje od Španije. Pristalice nezavisnosti organizovale su 1. oktobra prošle godine referendum, uprkos zabrani tadašnje vlade koju je vodio Marijano Rahoj. Nakon toga katalonski parlament je proglasio\nPrvi korak u normalizaciji odnosa između Španije i Katalonije\nPrvi put od izbijanja secesionističke krize, španski i katalonski premijer zvanično su se sastali i njihov jučerašnji susret u Madridu ocenjen je kao značajan korak ka normalizaciji odnosa iako nijedna strana nije odustala od svog stava prema samoopredeljenju. Španski premijer Pedro Sančez dočekao je katalonskog lidera Kima Toru ispred palate Monkloa, sedišta nacionalne vlade i posle dva i po sata razgovara „tvitovao”: „Politička kriza zahteva političko rešenje. Ovaj sastanak je konstruktivni početak ka normalizaciji odnosa.” Ove reči shvaćene su kao volja nove, socijalističke vlade u Madridu da otpočne dijalog sa independističkim vlastima u Barseloni, za razliku od prethodne administracije. Konzervativac Marijano Rahoj odbijao je da razgovara sa Kataloncima i insistirao na\n02.06.2018 u 14:07\nNovi lider Katalonije: Želim nezavisnost, pregovore s Madridom\nNova vlada Katalonije položila je danas zakletvu, a njen lider Kim Tora poručio je da je posvećen borbi za nezavisnost Katalonije i da želi da uđe u pregovore sa novim španskim premijerom Pedrom Sančesom kako bi se okončale tenzije na relaciji Barselona-Madrid. „Ova vlada je posvećena stvaranju nezavisne države u obliku republike”, rekao je Tora, nakon što su nacionalisti povratili kontrolu u regionalnoj vladi Katalonije pošto je novi kabinet položio zakletvu, čime je automatski okončana sedmomesečno direktno upravljanje Madrida tom pokrajinom, prenosi Rojters.\nPrivatna CIA ne vidi rešenje za Kataloniju\nTek što je čuo da „CIA u senci” predviđa da će se njegov sukob sa secesionistima nastaviti, španski premijer je prekjuče primio još jedan udarac saznavši da je njegova vladajuća partija osuđena za primanje mita i falsifikovanje računa. Sud je pronašao da su za korupciju krivi Narodna stranka Marijana Rahoja, njen nekadašnji knjigovođa, brojni drugi zvaničnici iz ove partije i privrednici koji su podmićivali narodnjake na različitim nivoima vlasti, dobijajući ugovore sa državom. To što je vladajućoj partiji naređeno da plati kaznu od skoro 250.000 evra, dok je njenom bivšem knjigovođi dodeljeno 33 godine zatvora, poslednja je stvar koja je trebala Rahoju zaokupljenom problemima u severoistočnoj pokrajini. „Stratfor”, najpoznatija privatna agencija za pribavljanje i obradu\n20.05.2018 u 14:29\nŠpanija će zadržati direktnu upravu nad Katalonijom?\nMADRID - Španski premijer Marijano Rahoj planira da zadrži direktnu upravu centralne vlade Španije nad Katalonijom, nakon što je novi katalonski lider Kvim Tora imenovao za ministre u svom kabinetu političare koji se nalaze u zatvoru ili samonametnutom egzilu, izvestio je danas madridski dnevnik „El Pais”. Vlada u Madridu je taj jučerašnji Torin potez okarakterisala kao provokaciju. Partije koje se zalažu za nezavisnost Katalonije, osvojile su na izborima u decembru slabu većinu, ali od tada nisu uspevale da oforme regionalnu vladu u kojoj će se naći legitimni kandidati. Iako je Rahoj ranije kazao da će čim se izabere potpuna i zakonita vlada, opozvati direktnu upravu u Kataloniji, Torin odabir političara preti da zadrži taj region u političkom limbu, prenosi\n19.05.2018 u 17:05\nBARSELONA - Novi katalonski predsednik Kim Tora formirao je svoju regionalnu vladu u koju je uključio dvojicu zatvorenih bivših ministara i još dvoje koji žive u izgnanstvu od pokušaja odvajanja te oblasti od Španije. Separatista Kim Tora, koji je izabran u ponedeljak, objavio je ukaz imenujući članove nove katalonske vlada, čije formiranje bi mogao da blokira Madrid. Španska vlada zadržala je upravu nad tim regionom uvedenu 27. oktobra kada je tamo proglašena nezavisnost, i dovela u pitanje legalnost preuzimanja funkcija ministara zatvorenih u Španiji ili u bekstvu u inostranstvu. Od 13 „savetnika” regionalne vlade njih dvojica, Žordi Turul i Žozep Rul, u pritvoru su kod Madrida. Turul i Rul izjavili su da prihvataju dužnost koja im je poverena u identičnim porukama preko\nMADRID - Katalonski separatista Kvim Tora položio je danas zakletvu kao novi lider Katalonije. Tora je formalno preuzeo funkciju u Barseloni, a izabran je u katalonskom parlamentu u ponedeljak, preneo je AP. Španska vlada, koja obično šalje svoje predstavnike na regionalne ceremonije to nije učinila danas jer su katalonske vlasti pokušale da diktiraju ko od vladinih zvaničnika može da bude prisutan, što je Madrid odbacio. Mala katalonska separatistička partija CUP uzdržala se u ponedeljak od glasanja, čime je bio otvoren put da katalonski parlament u drugom i poslednjem pokušaju za novog lidera izabere separatističkog kandidata Kvima Toru i formira novu vladu. Kvimu Tori, koji je blizak saradnik bivšeg katalonskog lidera Karlesa Pudždemona, nedostajala su prošle subote dva\n10.05.2018 u 23:35\nPuđdemon predložio poslanika Tora za premijera Katalonije\nMADRID - Bivši katalonski lider Karles Puđdemon izjavio je danas da je on predložio poslanika Kvima Torra kao kandidata za predsednika katalonske vlade u vreme kada taj španski region pokušava da posle sedam meseci prekine zastoj i oformi administraciju. Katalonski poslanici moraju da odaberu predsednika vlade do 22. maja kako bi sprečili raspisivanja novih izbora. Španski premijer Marijano Rahoj u decembru prošle godine je raspisao izbore nakon što je raspustio dotadašnju administraciju Katalonije zbog nezakonitog pokušaja proglašenja nezavisnosti tog španskog regiona, javlja Rojters, a prenosi Tanjug.\n07.04.2018 u 16:00\nBERLIN – Bivši katalonski vođa Karles Pućdemon rekao je danas, dan posle izlaska iz nemačkog zatvora, da nezavisnost Katalonije nije jedino rešenje za sukob s Madridom i da je spreman da sarađuje sa španskom vladom. „Ne, ne, uvek sam to govorio”, odgovorio je Pućdemon na pitanje novinara u Berlinu da li je nezavisnost jedino rešenje. Pućdemon je govorio dan pošto je izašao iz nemačkog zatvora uz kauciju pošto je nemački sud odbio da ga izruči španskim vlastima po optužbi za pobunu. ; „Uvek sam govorio da je to naš predlog ali naravno mi smo spremni da slušamo i da radimo ako španske valsti imaju španski plan za Kataloniju”, rekao je on, govoreći naizmenično na katalonskom, španskom i engleskom. Pućdemon je upozorio da treba da počne da se priznaje da je katalonsko demokratsko


NARODNA STRANKA: "Ko gura "plastiku iz doba Jure?" | Kruševac PRESS\nAutor S. Milenković\t Poslednje ažuriranje 29.10.2019. 0\nČlanovi Narodne stranke kritikovali su odluku o izgradnji Dino parka u Kruševcu.\n“Dino park, po rečima Suzane Milosavljević, direktorke Turističke organizacije Kruševca, biće turistička atrakcija našeg grada. Dino park na Kalemegdanu niti je povećao niti smanjio broj turista jer Kalemegdan ima i druge sadržaje iz turističke ponude.\nPrirodnjački centar u Svilajncu, u okviru kojeg je i Dino park, je više edukativnog sadržaja, ako je to uopšte potrebno, jer znamo da većina dece iz gradskih sredina nisu videla uživo ni domaće životinje.\nDino park na Zlatiboru je samo popunio već vrlo bogatu turističku ponudu te planine”, zapitala se Inga Rakić.\nČlanovi Narodne stranke se pitaju da li će Dino park u Kruševcu biti rentabilan samo od prodaje ulaznica ili će njegovo održavanje da plaćaju građani?\n“Da li je urađena analiza i način na koji će se replike dinosaurusa održavati, jer su inače vrlo skupe?\nPodsetiću da za izgradnju Dino parka u Kruševcu ministarstvo turizma izdvaja 60 miliona dinara, što je oko pola miliona evra, za “plastiku iz doba Jure”, a grad Kruševac 15miliona dinara, odnosno oko120.000 evra. Postavlja se pitanje “ko gura plastiku iz doba Jure preko ministarstva turizma po Srbiji, a sad i u našem gradu”? Da li je Dino park neophodan Kruševcu jer nam nedostaju neki drugi sadržaji iz turističke ponude i bojim se da će Dino park ubuduće da padne na teret građana Kruševaca“, zaključila je Inga Rakić na konferenciji za novinare Narodne stranke.\nPo rečima Predraga Petronijevića ova stranka nastavlja kampanju bojkota narednih parlamentarnih izbora kroz direktan kontakt sa građanima.\nDino park KruševacInga RakićNarodna strankaPredrag Petronijević


U Bijeljini trenutno ima oko 15.500 penzionera, dok je u Udruženje penzionera učlanjeno oko 10.500 penzionera.\nTridesetak članova ovog udruženja koristi pravo na besplatno banjsko liječenje, kroz mjeru koju je Vlada usvojila prošle godine. Očekuju u ovom udruženju da će to pravo ove godine iskoristiti više penzionera sa najnižim penzijama i to u prvom kvartalu ove godine.\nSutra će u Bijeljini biti održan sastanak predstavnika 12 opštinskih i gradskih udruženja penzionera iz regije Semberija,Majevica, Posavina, Birač i podrinje, sa predsjednikom Udruženja penzionera Srpske i direktorom Fonda PIO, na kome će biti riječi i o ovogodišnjem Pravilniku o banjsko-rehabilitacionim subvencijama za penzionere.\nVlada Republike Srpske izdvojila je prvi put u prošloj gopdini 200.000 KM kako bi omogućila banjsko liječenje penzionera za najugroženije korisnike. Ova sredstva potvrđeno je iz Vlade Srpske biće ove godine veća.\nU bijeljinskom Udruženju penzionera koje okuplja oko 10.500 penzionera, pozdravljaju ovu mjeru.\nBesplatno banjsko liječenje u šest banja širom Srpske, ovom vladinom mjerom dobilo je u prošloj godini 28 penzionera iz Bijeljine, a prednost su imali oni sa najnižim penzijama.\nPrethodno je udruženje zaprimilo 87 zahtjeva penzionera za banjsko liječenje, međutim žalbi na bodovanje i kriterijume nije bilo. Ovogodišnji pravilnik je u lokalna udruženja već stigao, imali smo ističe Stanojlović i određene primjedbe, koje je republičko udruženje penzionera u saradnji sa resornim ministarstvom uvažilo.\nBijeljinsko udruženje penzionera proglašeno je u maju prošle godine udruženjem od opšteg interesa za grad. Od Gradske uprave udruženje je dobilo u 2019.-oj iznos od 10.000 KM.\nS krajem jedanaestog mjeseca prošle godine u Bijeljini je prosječna penzija iznosila 386 maraka. Penzije ispod prosjeka u gradu Bijeljina trenutno prima oko 2.600 penzionera.\nSa posljednjim povećanjem penzija u iznosu od 3,11 odsto, najniža penzija u Srpskoj iznosi 201 marku. U Gradskom udruženju penzionera očekuju i vanredno povećanje penzija u ovoj godini.


Više javno tužilaštvo u Beogradu obustavilo je istragu protiv najtraženijeg srpskog kriminalca Filipa Koraća, a sud je crvenu poternicu koja je bila za njim objavljena povukao. Tako da Filip Korać, koji se tačno godinu dana nalazi u bekstvu zbog ubistva, u Srbiju može da se vrati kada god želi, jer je ovim korakom tužilaštva postao slobodan čovek.\nBliski saradnik Luke Bojovića sumnjičen je da je naručio ubistvo Đurovića, ali i da je njegovim ubicama dao svoj automobil za zločin. S obzirom na to da se zbog ovog ubistva već sudi Nemanji Ivanovu (36) i Darku Veskoviću, zvanom Prika, koji su bliski Koraću, tužilaštvo je već obavilo niz veštačenja i izvođenja dokaza kako bi se dokazala umešanost navodnog vođe zemunskog klana. Uprkos tome, da je Korać umešan u ovaj zločin niko nije uspeo da dokaže. U vezi sa tim tužilaštvo je obustavilo istragu, zbog čega je Viši sud stavio van snage naredbu za izdavanje poternice i rešenje o pritvoru u slučaju Koraća.\n- A taj čovek nam tražio da mu zaštitimo člana familije u jednoj stranoj zemlji, i onda mu sutradan rane tog člana familije, jer mi nismo u stanju da dobijemo status svedoka saradnika za tog čoveka - rekao je Vučić.\nKada je pre tačno godinu dana izvršena velika akcija policije, tokom koje su u roku od dva dana privedena velika i poznata imena iz srpskog podzemlja, obelodanjeno je da je za Filipom Koraćem raspisana crvena Interpolova poternica zbog sumnje da je naručilac jednog ubistva na Voždovcu. Ubrzo je otkriveno da je reč o likvidaciji Blaža Đurovića, vođe kavačkog klana, koje se dogodilo u martu 2018. godine na Voždovcu. Zbog ovog ubistva uhapšeni su Nemanja Ivanov (36) i Darko Vesković, zvani Prika, obojica bliski škaljarskom klanu i Filipu Koraću. Nakon njihovog hapšenja pisalo se da je jedan od njih tražio status svedoka saradnika.\nOperativna saznanja pokazuju da je Filip Korać napredovao u hijerarhiji nakon hapšenja Luke Bojovića 2012. godine, a da je danas glavni čovek Bojovićevog klana, ali i njegov najbliži prijatelj i saradnik. Iako je uporan u tome da se ne bavi kriminalom, sva operativna saznanja smeštaju ga u taj kontekst - kao jednog od glavnih Bojovićevih ljudi za drogu i oružje. Za sve to vreme, iako se njegova organizacija dovodi u vezu sa najtežim krivičnim delima, policija nije uspela da pronađe nijedan dokaz na osnovu kojeg bi Koraća stavila iza rešetaka. Njegov dosije je praktično čist, a jedino hapšenje je doživeo 2016. godine, i to u Zvorniku, kada je zadržan zbog ispitivanja o ubistvu Čede Đokića. Đokić je ubijen snajperskim hicem dok je pio kafu na svojoj terasi, a Korać je navodno dan kasnije pokušao ilegalno da pređe granicu sa Srbijom.\nFoto: Mup Španije / Promo


Predsjednik Republike boraviće u dvodnevnoj posjeti Ruskoj Federaciji\nPredsjednik Republike Srpske Milorad Dodik otputovaće sutra u dvodnevnu posjetu Rusiji, gdje će se sastati sa ruskim ministrom inostranih poslova Sergejom Lavrovim, predstavnicima ruske Dume, te drugim ruskim zvaničnicima, ...Nastavite sa čitanjem\nOdržana šesta sjednica Savjeta za saradnju Republike Srpske i Srbije\nŠesta sjednica Savjeta za saradnju Republike Srpske i Srbije održana je u Beogradu. Savjet za saradnju Republike Srpske i Srbije ocijenio je da su odnosi Srbije i Republike ...Nastavite sa čitanjem\nPredsjednik Republike prisustvovao komemoraciji povodom smrti Aleksandra Tijanića\nPredsjednik Republike Srpske Milorad Dodik prisustvovao je, u Beogradu, komemoraciji povodom smrti generalnog direktora Radio-televizije Srbije Aleksandra Tijanića. Povоdоm smrti Aleksаndra Tijanića predsjednik Republike Srpske Milorad Dodik uputio je ...Nastavite sa čitanjem\nPredsjednik Republike primio ambasadora Ruske Federacije\nPredsjednik Republike Srpske Milorad Dodik razgovarao je danas, u Banjaluci, sa ambasadorom Ruske Federacije u BiH Aleksandrom Bocan-Harčenkom. Predsjednik Republike i ambasador Rusije razmijenili su mišljenja o aktuelnoj političkoj ...Nastavite sa čitanjem\nPredsjednik Republike na prvom predstavljanju aviona kompanije „Air Serbia“\nPredsjednik Republike Srpske Milorad Dodik prisustvovao je prvom predstavljanju aviona kompanije „Air Serbia“, na aerodromu „Nikola Tesla“ u Beogradu. Predsjednik Republike najavio je da će uskoro biti otvorena ...Nastavite sa čitanjem\nPredsjednik Republike posjetio 58. Međunarodni sajam knjiga u Beogradu\nPredsjednik Republike Srpske Milorad Dodik posjetio je 58. Međunarodni sajam knjiga u Beogradu. Predsjednik Republike posjetio je štand Republike Srpske i „Vukotić media“, kao i štandove izdavača iz Republike ...Nastavite sa čitanjem\nPredsjednik Republike Srpske Milorad Dodik primio je ambasadorku Savezne Republike Njemačke u BiH Ulrike Mariju Knoc. Predsjednik Republike i ambasadorka Njemačke razmijenili su mišljenja o aktuelnim pitanjima u Republici ...Nastavite sa čitanjem\nPredsjednik Republike razgovarao sa ambasadorom Slovenije u BiH\nPredsjednik Republike Srpske Milorad Dodik primio je, u nastupnu posjetu, ambasadora Republike Slovenije u BiH Iztoka Grmeka. Predsjednik Republike poželio je novoimenovanom ambasadoru Slovenije dobrodošlicu i uspjeh u obavljanju ...Nastavite sa čitanjem\nPredsjednik Republike i gradonačelnik Banjaluke otvorili objekat MZ Borkovići\nPredsjednik Republike Srpske Milorad Dodik i gradonačelnik Banjaluke Slobodan Gavranović otvorili su danas objekat Mjesne zajednice Borkovići, u koji je grad uložio 183.000 KM. Predsjednik Republike istakao je da ...Nastavite sa čitanjem\nPredsjednik Dodik : Dan Republike nikoga ne diskriminiše\nPredsjednik Republike Srpske Milorad Dodik izjavio je da izbor 9. januara, kao Dana Republike, ne pravi nikakvu diskriminaciju u Republici Srpskoj, niti do diskriminacije može doći, jer on ni ...Nastavite sa čitanjem\n« Previous 1 2 ... 188 189 190 191 192 193 194 195 196 197 ... 209 210 Next »


Radovi u bolnicama kasne zbog loših ugovora i spore izrade projekata\nM. D.\t 2. avgusta 2015. 14:00\nRekonstrukcija kliničkih centara u Beogradu, Novom Sadu, Nišu i Kragujevcu, koja je trebalo da bude završena 2012. godine, kasni zbog zastoja u izradi projektne dokumentacije i nepovoljnih ugovora sklopljenih 2008. godine, tvrde nadležni.\nOni poručuju da će radovi na rekonstrukciji KC Niš biti gotovi do kraja 2016, a ostala tri “u što skorije vreme”.\nPrema rečima savetnika ministra zdravlja za rekonstrukciju kliničkih centara Gradimira Sofronijevića, projekat za Klinički centar Vojvodine prošao je tehničku kontrolu i uskoro bi trebalo da dobije saglasnost protivpožarne policije, dok se za projekat KCS u Beogradu čeka tehnička kontrola.\nZavršetak radova na rekonstrukciji niškog kliničkog centra očekuje se do kraja naredne godine, a projetak za Kragujevac trenutno je zaustavljen, jer je, kako kaže, projektant tražio mnogo sredstava za nastavak radova.\nSofronijević je istakao da su ugovori sklopljeni 2008. godine nepovoljni toliko da nema mogućnosti za naplatu penala od izvođača projekata jer nisu dati precizni rokovi.\n“Bilo je problema oko izrade projektne dokumentacije, dugo su se cekali projekti…mi smo takvo stanje nasledili”, rekao je Sofronijević Tanjugu.\nPrema njegovim rečima, aktuelno ministarstvo je ušlo u realizaciju rekonstrukcije kliničkih centara u junu prošle godine i tada je bio potpisan samo ugovor za izvođenje radova za niški Klinički centar.\n“Tada se tamo došlo do početka temelja. Ostala tri projekta su bila urađena u “draft” verziji na koje je bilo mnogo primedbi i više od godinu dana radimo na otklanjanju tih primedbi”, rekao je Sofronijević.\nOn je istakao da je Evropska investiciona banka odobrila 150 miliona evra za rekonstrukciju, sa mogućnošću da se povuče još 50 miliona, ali je netačno da se kamata plaća na odobrena sredstva, već samo na ona koja su već “povučena”.\n“Povučeno je oko 20 miliona evra, kojim su plaćeni prethodni radovi, projektovanje i radovi koji se izvode u Nišu”, naveo je Sofronijević.\nKredit za rekonstrukciju je potpisan 2008. godine, a prvi avans uplaćen je u februaru 2009. godine.\nZa KCS je do sada utrošeno 3,3 miliona evra, KC Niš 5,9 miliona, Klinički centar Vojvodine 1,1 milion i kragujevački klinički centar oko pola miliona evra.\nKako je u Ministarstvu rečeno, svake nedelje će na sajtu objavljivati šta je urađeno po pitanju projekata šta je zahtevano od projektanata a šta je dobijeno, da li su ispoštovani rokovi…\nU Ministarstvu zdravlja navode i da veliku pomoć i razumevanje imaju od protivpožarne policije i Saobraćajnog instituta CIP.\nGeneralni direktor CIP-a, koji bi trebalo da uradi tehničku kontrolu Kliničkog centra Srbije u Beogradu, Milutin Ignjatović, ističe da je nedopustivo da italijanska kompanija Altijeri pet godina radi projekat.\n“Altijeri toliko dugo rade projekat i to je nedopustivo. Da to radi bilo koja firma iz Srbije, bila bi obrisana sa spiska za izradu projektne dokumentacije”, rekao je Ignjatović Tanjugu.\nOn je naveo i da je CIP pre nekoliko nedelja dobio projekat od “Mašinoprojekta”, koji je podizvođač u Srbiji, na koji je stavljen veliki broj primedbi.\n“Ima pomaka, ali sa ogromnim primedbama, koje italijanska kompanija ne želi da ispravi. CIP neće potpisati saglasnost na projekat, ako Altijeri ne ispravi i ne dovede projekat u tehnički ispravno stanje”, rekao je Ignjatović.\nOn je dodao da je greška države bila što je povukla novac, na koji će morati da plati kamatu, dok nije imala projektnu dokumentaciju.\n“Da se od 2010. do 2015 godine radi projekat, to je neviđeno”, rekao je Ignjatović.


Reakcija Ministarstva kulture Republike Srbije na događaje vezane za KC Požega i KC Srbije u Parizu - Portal Pasaž\nReakcija Ministarstva kulture Republike Srbije na događaje vezane za KC Požega i KC Srbije u Parizu\nPosted: 16. novembra 2015. u 17:44 / by Milunka Nikolić / comments (0)\nMinstarstvo kulture i informisanja Republike Srbije osudilo je danas nameru predsednika Opštine Požega da se Slađana Petrović Varagić smeni sa mesta direktora KC Požega kao i najnovija dešavanja u Kulturnom centru u Parizu.\nSaopštenje Ministarstva prenosimo u celosti:\n„Ministarstvo kulture i informisanja osuđuje svaki vid neprofesionalizma i kulturnog vandalizma. Nažalost, dva nedavna događaja, koji su s pravom izazvali revolt naše kulturne i šire javnosti, ukazuju na endemski problem srpskog društva i srpske kulture: odustvo lične i profesionalne odgovornosti.\nPredstavnici lokalne samouprave pozvali su Slađanu Petrović Varagić da podnese ostavku na mestu direktora Kulturnog centra Požega, i to na osnovu krajnje paušalne i nekompetentne ocene njenog rada.\nKulturni centar Srbije u Parizu je van programa podržanog od strane Ministarstva kulture i informisanja, i bez ikakvih konsultacija, realizovao izložbu čija koncepcija u potpunosti odstupa od profesionalnih standarda i utvrđene programske politike ovog, za Srbiju, izuzetno značajnog kulturnog centra.\nPodsećamo da je ove godine Ministarstvo kulture i informisanja prvi put realizovalo javni poziv za projekte koji se predstavljaju u Kulturnom centru Srbije u Parizu, odabrane od strane programskog saveta.\nOvakvi incidenti, najpre prouzrokovani destruktivnim odlukama osoba sa autoritetom funkcije, a bez autoriteta znanja, urušavaju postignute uspehe izvrsnih, talentovanih i entuzijastičnih pojedinaca i organizacija, a ujedno i napore Ministarstva kulture i informisanja i Vlade Republike Srbije da uredi sistem kulture i pruži podsticaj umetničkom stvaralaštvu i kulturnoj diplomatiji.\nMinistarstvo kulture i informisanja Republike Srbije očekuje da će nadležni organi, pod čijim su ingerencijama imenovanja direktora u kulturnim centrima u Parizu i Požegi, preduzeti adekvatne mere u okviru svojih nadležnosti“.\nIzvor: Ministarstvo za kulturu i informisanje RS


37. sednica SO Novi Bečej: Fiskalne mere i otplata duga Doma zdravlja\nDanas, u petak, 29. maja, održana je 37. sednica SO Novi Bečej, poslednja u ovom sazivu. Sednica, iako je imala svega četiri tačke dnevnog reda, bila je veoma burna i u njoj su aktivno učestovali i polemilsali i odbornici vladajuće većine, kao i odbornici opozcije.\nDatum poslednje izmene petak, 29 maj 2020 22:48\nOpširnije: 37. sednica SO Novi Bečej: Fiskalne mere i otplata duga Doma zdravlja\n127. sednica opštinskog Veća: Vraćanje duga Doma zdravlja i fiskalne mere\nU četvrtak, 21. maja održana je 127. sednica veća opštine Novi Bečej. Najvažnija tačka dnevnog reda ticala se sporazuma kojim se lokalna samouprava obavezuje da će otplatiti dug Doma zdravlja.\nDatum poslednje izmene četvrtak, 21 maj 2020 17:30\nOpširnije: 127. sednica opštinskog Veća: Vraćanje duga Doma zdravlja i fiskalne mere\nKategorija: politika-Novi Bečej\tDatum objavljivanja Autor Super User\nDatum poslednje izmene nedelja, 15 mart 2020 21:55\nOpširnije: Proglašeno vanredno stanje u Srbiji, od sutra nema škola\n36. Sednica SO Novi Bečej: Usvojen rebalans budžeta; Aleksandar Fabijan novi direktor Centra za socijalni rad\nRadomir Šćepanović, novi predsednik OO SDPS Novi Bečej


Sve veće administrivne takse, novi udar na privredu BiH – Magazin Plus\nHome/Sve veće administrivne takse, novi udar na privredu BiH\nSve veće administrivne takse, novi udar na privredu BiH\nPovećanje administrativnih taksi, prema novom Zakonu o izmjenama i dopunama Zakona o administrativnim taksama, koji je bez znanja i konsultacija s privrednicima usvojila Parlamentarna skupština BiH, još jedno je od bezbroj parafiskalnih opterećenja na privredu RS, ali i BiH u cjelini, tvrdi Privredna komora RS-a.\nOvim zakonom predviđeno je povećanje cijena tarifa administrativnih taksi koje se naplaćuju pri uvozu i izvozu proizvoda i predstavlja novi udar na privredu, što je, navode u saopćenju, neprihvatljivo sa stanovišta Privredne komore RS-a. Ilustracije radi, privredna društva koja se bave lon-poslovima sa poslovnim partnerima iz Evropske unije, u toku jedne godine, u prosjeku rade oko 2.000 carinskih procedura. Na osnovu ovih povećanja visine administrativnih taksi, za navedena privredna društva, po osnovu uvoza i izvoza, troškovi se na godišnjem nivou minimalno povećavaju za više od 20.000 KM.\n– S obzirom da sve prognoze govore da se kriza produbljuje, što znači da ćemo u 2013. biti izloženi izrazito složenim uslovima poslovanja, zbog čega je naredna godina označena kao godina štednje, ovakvi postupci vlasti na nivou BiH u potpunoj su suprotnosti s najavljenim rasterećenjima privrede i unapređenjem uslova poslovanja, smatraju entitetski privrednici.\nZbog toga, Privredna komora RS-a od nadležnih organa traži hitnu izmjenu navedenih povećanja i vraćanje na ranije visine administrativnih taksi, dok se ne nađe najbolje rješenje koje će biti usklađeno s potrebama privrede, kako domaća privredna društva ne bi bila dovedena u još težu situaciju.\n– Pored toga, veoma je važno da se prilikom donošenja zakona, koji će direktno uticati na poslovni ambijent, kao i na visinu parafiskalnih opterećenja, omogući veća transpatentnost, ali i da se traži stav i mišljenje poslovne zajednice, zaključuje Privredna komora RS-a.\nBerić: Nova klasa\nLiga 12: Bosna ASA BHT savladala Servitium


Kragujevac: Neizvesna sudbina više od 4.000 radnika | Ritam Grada - vesti Kragujevac\nKragujevac: Neizvesna sudbina više od 4.000 radnika\n- Ritam Grada - Nov 17, 2012\nUkoliko u narednih godinu i po devet preduzeća u restrukturiranju u Kragujevcu ne nađu strateškog partnera ili način da samostalno posluju, više od 4.000 zaposlenih bi moglo da ostane bez posla pošto je 30. jun 2014. godine određen kao krajnji rok za restrukturiranje, posle koga sledi stečaj.\nReč je o preduzećima koja godinama, a neka čak i jednu deceniju čekaju strateškog partnera, i koja direktno ili indirektno dobijaju subvencije, odnosno ne plaćaju struju, grejanje, doprinose i drugo.\nPlate su u većini tih preduzeća minimalne, a ima slučajeva i da se kao takve isplaćuju sa zakašnjenjem od nekoliko meseci.\nU gradskom veću Kragujevca kažu da i država i rukovodstva preduzeća treba da rade zajedno na pronalaženju strateškog partnera, dok u Samostalnom sindikatu Kragujevca tvrde da je “određivanje krajnjeg roka besmisleno” i da je od početka model privatizacije pogrešan, i predlažu radničko akcionarstvo.\n“U ovom trenutku imamo rešenje za dva preduzeća, dok bi kod ostalih na pronalaženju strateškog partnera ili mogućnosti da samostalno posluju trebalo zajedno da rade i država i rukovodstva”, izjavio je Tanjugu član gradskog veća za privredu i privatno preduzetništvo Dalibor Jekić.\nPrema njegovim rečima, država treba da otpiše ogromna dugovanja koja ta preduzeća imaju, a rukovodioci da ne čekaju rešenje od države, već da sama predlažu mere za samoodrživo poslovanje.\n“Radimo na tome da preduzeća ‘Zastava bezbednost’ sa 80 radnika bude gradska firma”, rekao je Jekić i naveo da je reč o preduzeću koje se bavi obezbeđivanjem objekata i servisiranjem protivpožarnih aparata, i da su procene, da bi posle otpisa dugova moglo da samostalno posluje.\nTakođe, radi se na tome, dodao je Jekić, da ‘Energetika’ sa 527 zaposlenih, koja je sedam godina u restrukturiranju, postane gradska firma.\n“U ovom trenutku u najtežoj poziciji je saobraćajno preduzeće “Autosaobraćaj” sa 526 radnika, gde se predlaže socijalni program za oko 300 zaposlenih”, rekao je Jekić i dodao da u tom preduzeću rade za minimalac.\nPrema njegovim rečima, preduzeće “21.oktobar” sa 290 zaposlenih, proizvodi delove za slovenačku firmu ‘Gorenje’ i moglo bi vrlo brzo da bude samostalno, ako bi država investirala u mašine i opremu, jer oni sami to ne mogu zbog teške finansijske situacije. U tom preduzeću, za koje na četiri aukcije nije bilo kupaca, zaposleni dobijaju minimalac.\nU teškoj poziciji je i preduzeće “Metal sistemi” sa 266 radnika, gde je privatizacija poništena, a u nezavidnom položaju je i fabrika ‘Zastava Kamioni” sa 736 radnika, kao i druga preduzeća iz grupe “Zastava vozila” čija su dugovanja više stotina miliona dinara.\n“Određivanje roka za restrukturiranje je besmisleno, jer ako 10 godina nisu mogli da nađu strateškog partnera neće to uspeti ni u narednih godinu i po dana”, kaže predsednik Samostalnog sindikata Kragujevca Jugoslav Ristić.\nPrema njegovim rečima, jedno od rešenja je radničko akcionarstvo što je, kako ističe, i u svetu priznat model, ili da država bude organizator proizvodnje, kroz uključivanje sve društvene infrastrukture i poštovanja zakona, a radnici da shvate da samo radom mogu da osptanu.\n“Model privatizacije koji se primenjuje od 2002. godine, očito je potpuno promašen, jer je industrija uništena, tako da danas imamo preduzeća koja nemaju strateškog parntera, a ona koja su privatizovana, imaju znatno manje zaposlenih nego ranije”, naveo je Ristić.\nVlada Srbije je prošle sedmice usvojila izmene i dopune Zakona o privatizaciji, kojima se u jednoj tački ograničava rok za restrukturiranje preduzeća na 30. jun 2014. godine, uz napomenu da tog datuma neće nestati, već će sa njih biti skinuta zaštita od poverilaca.


“Ja, Orić i Keljmendi se nikada nismo sastali…” | Kosovo za Sandzak\n“Ja, Orić i Keljmendi se nikada nismo sastali…”\nBesnik Berisa, advokat Nasera Keljmendija, kome se sudi u Prištini, izjavio je da je lider SBB-a Fahrudin Radončić svedok Tužilaštva na ročištu u Prištini.\nSpecijalni tužilac Endru Hjuz, Radončića je, između ostalog, ispitivao o kupovini nekretnina i da li ih je plaćao u gotovini. Na to je lider SBB-a, protiv koga se i u BiH vodi proces, odgovorio da je “očekivao ozbiljnija pitanja i da sve transakcije radi preko računa, a ne kešom”.\nO vezama sa Keljmendijem, Radončić je rekao:\n“Mi smo sa gospodinom Keljmendijem samo sarađivali sa ciljem kupovine auto blinde i neke nekretnine, kao što je imovina na Ilidži. Ja nikad nisam direktno pregovarao sa gospodinom Keljmendijem oko kupovine ili cene”.\nOn je dodao da je sa Keljmendijem direktno pregovarao tadašnji predstavnik Avaza, Muhamed Bakarević.\nTužioca je, takođe, interesovao navodni sastanak Radončića i Keljmendija.\n“Ja i gospodin Keljmendi nikada nismo imali zakazan sastanak, posebno ne onaj sastanak o kojem spekulišu mediji gde su prisustvovali i (Ekrem) Lekić, (Naser) Orić, (Senad) Šahinpašić i drugi. Taj se sastanak nikad nije desio”, odgovorio je Radončić.\nKako je rekao, na Keljmendija ga je upozorio bivši zamenik visokog predstavnika u BiH.\n“Gospodin Rafi Gregorijan me je upozorio tokom jednog sastanka u mojoj kancelariji da bih trebao da se pazim jer postoje neke sumnje oko Keljmendija. Posle toga nismo više sarađivali sa gospodinom Keljmendijem”, rekao je Radončić.\nPredviđeno je da svedočenje Radončića traje tri dana.\nSpecijalno tužilaštvo samoproglašenog Kosova protiv Keljmendija je podiglo optužnicu u julu 2014. za organizovani kriminal, teško ubistvo, kupovinu, posedovanje, raspodelu i neovlaštenu prodaju narkotika. Iz Tužilaštva tvrde da je Keljmendi bio lider i vođa kriminalne organizovane grupe, dok se kao teško ubistvo navodi ubistvo Ramiza Delalića u Sarajevu 2007.\nSvedočenje Radončića se smatra ključnim u ovom sudskom postupku. Početkom 2015. je prvi put najavljeno da će Radončić svedočiti u ovom slučaju, a njegovo svjedočenje je nekoliko puta odloženo.\nDo sada su, po pozivu tužilaštva, u ovom slučaju svedočili Azra Sarić, Aldin Hajdarević, Šejla Turković, Emir Polak, Muhamed Ušanović kao i nekoliko zaštićenih svedoka putem video linka iz Sarajeva.\nSuđenje je od posebnog značaja za kosovsko tužilaštvo, jer predstavlja jedan od retkih slučajeva saradnje sa Tužilaštvom BiH, prenela je regionalna N1TV.